
I. 

Saksan ja Puolan välisen kriisin viimeinen vaihe. 

Seuraavassa julkaistaan ne asiakirjat, jotka vaihdettiin vähän ennen kuin Saksa ryhtyi puo- 
I u st usto imen p i te isiin Puolaa vastaan ja länsivallat puuttuivat tähän asiaan, tai jotka muuten liit- 
tyvat näihin tapahtumiin. Näistä asiakirjoista ilmenee lyhyesti seuraavaa: 


1. Elokuun alussa Saksan valtakunnanhalli¬ 
tus sai tiedon Puolan Danzigin-edustajan ja 
vapaakaupungin senaatin välisestä kirjeen¬ 
vaihdosta, jossa Puolan hallitus oli lyhyen 
uhkamääräajan asettaen ja kostotoimenpiteillä 
uhaten vaatinut Danzigin senaattia peruutta¬ 
maan erään puolalaisella taholla luulotellun, 
todellisuutta vastaamattoman senaatin muka 
antaman puolalaisten tullitarkastajien toimin¬ 
taa koskevan määräyksen (Liitteet 1—3). Tämä 
antoi Saksan valtakunnanhallitukselle aiheen 
ilmoittaa Puolan hallitukselle elokuun 9 päi¬ 
vänä, että tuollaisten uhkavaatimusten toista¬ 
minen tulisi johtamaan Saksan ja Puolan suh¬ 
teiden kärjistymiseen, jonka seurauksista Puo¬ 
lan hallitus yksin olisi vastuussa. Samalla Puo¬ 
lan^ hallituksen huomiota kiinnitettiin siihen, 
että Puolan Danzigin vapaakaupunkia vastaan 
kohdistamien taloudellisten toimenpiteiden jat¬ 
kaminen pakottaisi vapaakaupungin hake¬ 
maan muita tuonti- ja vientimahdollisuuksia 
(Liite 4). Puolan hallitus vastasi tähän Saksan 
valtakunnanhallituksen esitykseen jättämällä 
elokuun 10 päivänä Saksan lähettiläälle Var¬ 
sovassa memorandumin, joka huipentui siihen 
toteamukseen, että Puola pitäisi kaikkea Sak¬ 
san valtakunnanhallituksen puuttumista sellai¬ 
siin Danzigin asioihin, jotka vahingoittaisivat 
Puolan sikäläisiä oikeuksia ja etuja, hyökkäyk¬ 
senä (Liite 5). 

2. Elokuun 22 päivänä lähetti Englannin 
pääministeri Neville Chamberlain Saksan ja 
Neuvostoliiton välisen hyökkäämättömyysso- 
pimuksen solmiamista koskeneiden ennakkotie¬ 
tojen johdosta henkilökohtaisen kirjeen Johta¬ 
jalle. Siinä ilmaistiin toisaalta Englannin halli¬ 
tuksen luja päätös liittovelvoitusten täyttämi¬ 
sestä Puolaa kohtaan ja toisaalta se käsitys, 
että olisi ensiksi saatava palautetuksi luotta¬ 
muksellinen ilmapiiri ja sen jälkeen ratkaistava 
Saksan ja Puolan välinen probleemi neuvotte¬ 
luteitse kansainvälisesti taattavan sopimuksen 
puitteissa (Liite 6). Johtaja selitti elokuun 23 
päivänä lähettämässään vastauksessa Saksan 
ja Puolan välisen kriisin todelliset syyt. Hän 
viittasi erityisesti tämän vuoden maaliskuussa 
tekemäänsä suurpiirteiseen ehdotukseen ja to¬ 
tesi, että Englannin taholta silloin levitetyt vää¬ 
rät tiedot Saksan liikekannallepanosta Puolaa 
vastaan samoinkuin totuudenvastaiset väitteet 
Saksan hyökkäysaikeista Unkaria ja Romaniaa 
vastaan sekä vihdoin Englannin ja Ranskan 


vakuuttama avunantotakuu olivat rohkaisseet 
Puolaa ei ainoastaan hylkäämään Saksan tar¬ 
jouksen, vaan myös päästämään valloilleen 
terroritoimenpiteiden aallon Puolassa asuvaa 
saksalaista väestöä vastaan ja kuristamaan 
Danzigia taloudellisesti. Samalla Johtaja se¬ 
litti, etteivät minkäänlaiset pelotteluyritykset 
voisi estää Saksaa ryhtymästä puolustamaan 
elinetujaan (Liite 7). 

3. Vaikkakin Englannin pääministerin mai¬ 
nittu kirje elokuun 22 päivältä samoinkuin eng¬ 
lantilaisten valtiomiesten seuraavana päivänä 
pitämät puheet paljastivat, ettei Saksan näkö¬ 
kantaa kohtaan osoitettu vähintäkään ymmär¬ 
tämystä, Johtaja kuitenkin päätti vielä kerran 
yrittää yhteisymmärrykseen pääsemistä Eng¬ 
lannin kanssa. Hän otti elokuun 25 päivänä 
vastaan Englannin lähettilään ja selosti tälle 
vielä kerran täysin avoimesti käsityksensä' ti¬ 
lanteesta ja tiedoitti hänelle sen laajasuuntai- 
sen ja kauas ulottuvan Saksan ja Englannin 
välisen yhteisymmärryksen perusteet, jota hän 
tulisi tarjoamaan Englannille sen jälkeen kun 
Danzigia ja käytävää koskeva probleemi olisi 
järjestetty (Liite 8). 

4. Englannin hallituksen keskustellessa Joh¬ 
tajan edellämainitun tiedoituksen johdosta ta¬ 
pahtui Ranskan pääministerin Daladierin ja 
Johtajan välinen kirjeenvaihto. Johtaja perus- 
teli vastauksessaan jälleen seikkaperäisesti 
Saksan näkökantaa Saksan ja Puolan välisissä 
kysymyksissä ja toisti vielä kerran vakaasti 
päättäneensä tunnustaa Saksan ja Ranskan 
nykyisen rajan lopulliseksi (Liitteet 9 ja 10). 

5. Illalla elokuun 28 päivänä Johtajan elo¬ 
kuun 25 päivänä tekemään aloitteeseen anta¬ 
massaan vastauksessa Englannin hallitus selitti 
olevansa valmis suostumaan Saksan ja Eng¬ 
lannin välisten suhteiden uudelleen järjestä¬ 
mistä koskevaan ajatukseen. Edelleen Englan¬ 
nin hallitus ilmoitti saaneensa Puolan hallituk¬ 
selta täsmällisen vakuutuksen suoranaisiin neu¬ 
votteluihin ryhtymisestä Puolan ja Saksan vä¬ 
listen kysymysten selvittämiseksi. Englannin 
hallitus toisti tässä yhteydessä, että sen käsi¬ 
tyksen mukaan Saksan ja Puolan välinen sopi¬ 
mus olisi varmistettava kansainvälisin takuin 
(Liite 11). Huolimatta Puolan hallituksen koko 
siihenastisen esiintymisen aiheuttamista vaka¬ 
vista arveluistaan ja Puolan hallituksen todel¬ 
lista valmeutta välittömään yhteisymmärryk- 





seen pääsemiseksi koskevista epäilyksistään 
Johtaja hyväksyi Englannin hallituksen ehdo¬ 
tuksen iltapäivällä elokuun 29 päivänä Englan¬ 
nin lähettiläälle antamassaan vastauksessa ja 
selitti Saksan valtakunnanhallituksen odottavan 
täysin valtuuksin varustetun puolalaisen neu¬ 
vottelijan saapumista elokuun 30 päivänä. 
Samalla Johtaja tiedoitta että Saksan valtakun¬ 
nanhallitus heti ryhtyisi valmistelemaan ehdo¬ 
tuksia ratkaisuksi, jonka se voisi hyväksyä ja 
myöskin antaisi nämä, mikäli mahdollista, 
puolalaisen neuvottelijan saapumiseen men¬ 
nessä Englannin hallituksen käytettäviksi (Liite 
12 ). 

6. Elokuun 30 päivän kuluessa ei Berliniin 
saapunut valtuutettua puolalaista neuvotteli¬ 
jaa eikä myöskään mitään Englannin hallituk¬ 
sen ilmoitusta toimenpiteistä, joihin se oli ryh¬ 
tynyt. Sitä vastoin Saksan valtakunnanhalli¬ 
tus sai sinä päivänä tiedon yleisen liikekannal¬ 
lepanon julistamisesta Puolassa (Liite 13). 
Vasta keskiyön tienoilla Englannin lähettiläs 
antoi uuden memorandumin, joka ei kuiten¬ 
kaan merkinnyt mitään asiallista edistymistä 
Saksan ja Puolan välisten kysymysten käsitte¬ 
lyssä, vaan rajoittui tiedonantoon, että Johta¬ 
jan vastaus edelliseltä päivältä annettaisiin 
Puolan hallituksen tietoon, ja että Englannin 
hallitus ei pitänyt mahdollisena saada aikaan 
Saksan ja Puolan välistä kosketusta jo elokuun 
30 päivänä (Liite 14). 

7. Vaikka puolalaisen neuvottelijan saapu¬ 
matta jääminen olikin poistanut edellytykset 
siltä, että Englannin hallitukselle vielä olisi an¬ 
nettu tieto Saksan valtakunnanhallituksen kä¬ 
sityksestä mahdollisten neuvotteluperusteiden 
suhteen, ilmoitettiin kuitenkin Englannin lähet¬ 
tiläälle viimeksimainitun Englannin memoran¬ 
dumin luovuttamisen yhteydessä ne ehdotuk¬ 
set, jotka valtakunnanhallitus sillä välin oli laa¬ 
tinut ja ne vielä selostettiin hänelle yksityiskoh¬ 
dittain. Saksan valtakunnanhallitus odotti, että 
ainakin nyt jälkeenpäin nimitettäisiin Puolan 
valtuutettu. Sen sijaan antoi Puolan Berlinin- 
lähettiläs elokuun 31 päivän iltapäivällä val¬ 
takunnan ulkoasiainministerille sen sisältöisen 
suullisen selityksen, että Puolan hallitus oli 
edellisenä yönä saanut Englannin hallitukselta 
tiedon Saksan ja Puolan hallitusten keskeisen 
välittömän neuvottelun mahdollisuudesta ja 
että Puolan hallitus suopeassa mielessä har¬ 
kitsi Englannin ehdotusta. Valtakunnan ulko¬ 
asiainministerin nimenomaiseen kysymykseen, 
oliko lähettiläällä valtuudet neuvotella hänen 
kanssaan Saksan ehdotuksesta, tämä vastasi, 
ettei hänellä ollut siihen valtuuksia, vaan ai¬ 
noastaan määräys antaa edellämainittu suul¬ 
linen selitys. Myös ulkoasiainministerin kysy¬ 
mykseen, voisiko lähettiläs muuten keskustella 
hänen kanssaan asiallisesti kysymyksistä, lä¬ 
hettiläs vastasi nimenomaan kieltävästi. 

8. Saksan valtakunnanhallituksen oli näin 
ollen todettava, että se oli kaksi päivää tur¬ 

haan odottanut Puolan valtuutettua. Elokuun 
31 päivän iltana se julkaisi Saksan ehdotukset 
ja lyhyen esityksen niiden esivaiheista (Liite 
15). Nämä ehdotukset Puolan yleisradio lei¬ 
masi mahdottomiksi hyväksyä (Liite 16). 

9. Kun täten kaikki mahdollisuudet Saksan 
ja Puolan välisen selkkauksen rauhanomaiseksi 
järjestämiseksi oli käytetty, Johtaja katsoi ole- 
vansa pakotettu väkivallalla torjumaan sen 
väkivallan, jota Puola jo kauan oli harjoittanut 
Danzigia ja Puolassa olevia saksalaisia koh¬ 
taan ja lopulta itse Saksaa vastaan monilukuis¬ 
ten rajanloukkausten muodossa (Liite 17). 

10. Syyskuun 1 päivän iltana Englannin ja 
Ranskan lähettiläät "antoivat Saksan ulko¬ 
asiainministerille kaksi samoin kuuluvaa noot¬ 
tia, joissa he vaativat Saksaa poistamaan sak¬ 
salaiset joukot Puolan alueelta ja selittivät, että 
heidän hallituksensa, siinä tapauksessa, että 
tämä vaatimus evättäisiin, viipymättä täyttäisi¬ 
vät sopimusvelvoituksensa Puolaa kohtaan 
(Liitteet 18 ja 19). 

Valtakunnan ulkoasiainministeri vastasi mo¬ 
lemmille lähettiläille, että Saksan täytyi evätä 
nooteissa ilmituotu käsitys, että olisi kysymys 
Saksan hyökkäyksestä Puolaa vastaan. 

11. Torjuakseen näiden noottien johdosta 
uhkaavasti lähentyneen sodanvaaran II Duce 
teki ehdotuksen, jossa suunniteltiin aselepoa 
ja siihen liittyvää konferenssia Saksan ja Puo¬ 
lan välisen kiistan selvittämiseksi (Liite 20). Tä¬ 
hän ehdotukseen vastasivat Saksan ja Ranskan 
hallitukset myönteisesti, mutta Englannin halli¬ 
tus epäsi sen (Liitteet 21 ja 22). Tämä ilmeni jo 
niistä puheista, jotka Englannin pääministeri 
ja Englannin ulkoasiainministeri pitivät syys¬ 
kuun 2 päivänä iltapäivällä Englannin parla¬ 
mentissa, ja Italian lähettiläs ilmoitti siitä Sak¬ 
san valtakunnan ulkoasiainministerille syys¬ 
kuun 2 päivän iltana. Siten oli myös Italian hal¬ 
lituksen käsityksen mukaan Englanti tehnyt tyh¬ 
jäksi Il Ducen aloitteen. 

12. Syyskuun 3 päivänä klo 9 aamulla Eng¬ 
lannin lähettiläs saapui ulkoasainministeriöön 
ja antoi nootin, jossa Englannin hallitus toisti, 
asettaen kahden tunnin määräajan, vaatimuk¬ 
sen Saksan joukkojen poistamisesta ja selitti 
kielteisessä tapauksessa tämän määräajan ku¬ 
luttua olevansa sodassa Saksan kanssa (Liite 
23). Englannin ulkoasiainministeri osoitti syys¬ 
kuun 3 päivänä 1939 klo 11.15 aamupäivällä 
Saksan Lontoossa olevalle asiainhoitajalle 
nootin, jossa hän ilmoitti tälle, että Saksan ja 
Englannin välillä vallitsi sotatila syyskuun 3 
päivästä klo 11 lähtien (Liite 24). 

Samana, päivänä klo 11.30 aamupäivällä 
Saksan valtakunnan ulkoasiainministeri antoi 
Englannin Berlinin-lähettiläälle Saksan valta- 
kunnanhallituksen memorandumin, jossa evät¬ 
tiin Englannin hallituksen uhkavaatimus ja to¬ 
distettiin, että vastuu sodan puhkeamisesta lan- 





kesi yksinomaan Englannin hallitukselle (Liite 
25). 

Syyskuun 3 päivänä, keskipäivän aikaan, 
kävi Ranskan Berlinin-lähettiläs Saksan valta¬ 
kunnan ulkoasiainministerin luona ja kysyi, 
voiko Saksan valtakunnanhallitus tyydyttävästi 
vastata Ranskan hallituksen syyskuun 1 päi¬ 
vänä jätetyssä nootissa tekemään kysymyk¬ 
seen. Valtakunnan ulkoasiainministeri vastasi 
lähettiläälle, että Italian hallituksen päämies 
oli Englannin ja Ranskan syyskuun 1 päivän 
noottien jättämisen jälkeen tehnyt uuden väli- 
tysehdotuksen erityisesti huomauttaen, että 
Ranskan hallitus oli suostunut tähän ehdotuk¬ 
seen. Edelleen hän sanoi, että Saksan hallitus 
oli syyskuun 2 päivänä vastannut II Ducelle 
olevansa myöskin valmis suostumaan ehdotuk¬ 
seen, mutta että II Duce oli myöhemmin sa¬ 
mana päivänä ilmoittanut ehdotuksensa ajau¬ 
tuneen karille Englannin hallituksen taipumat¬ 
tomuuden vuoksi. Ulkoasiainministeri mainitsi 
Englannin hallituksen useita tunteja sitten an¬ 
taneen Saksalle kahden tunnin määräaikaisen 
uhkavaatimuksen, jonka Saksa oli memoran- 
dumillaan evännyt, minkä hän. Saksan valta¬ 
kunnan ulkoasiainministeri, sanoi täten anta¬ 
vansa tiedoksi Ranskan lähettiläälle. Jos Rans¬ 
kan asenne Saksaa kohtaan määräytyisi sa¬ 


manlaisen harkinnan perusteella kuin Englan¬ 
nin hallituksen, sanoi ulkoasiainministeri Sak¬ 
san valtakunnanhallituksen voivan vain vilpit¬ 
tömästi valittaa sitä. Hän sanoi Saksan aina 
tavoitelleen yhteisymmärrystä Ranskan kanssa. 
Jos Ranskan hallitus kuitenkin Puolaa kohtaan 
omaksumiensa velvoitusten perusteella ottaisi 
vihamielisen asenteen Saksaa vastaan, niin 
Saksan kansa pitäisi tätä täysin perustelemat¬ 
tomana hyökkäyssotana Saksan valtakuntaa 
vastaan. Ranskan lähettiläs vastasi käsittä¬ 
vänsä Saksan valtakunnan ulkoasiainministerin 
esitykset siten, että Saksan valtakunnanhallitus 
ei voi antaa tyydyttävää vastausta Ranskan 
syyskuun 1. päivänä jättämään noottiin. Hän 
sanoi näiden olosuhteiden vallitessa epämiel¬ 
lyttävän velvollisuutensa olevan ilmoittaa Sak¬ 
san valtakunnanhallitukselle, että Ranskan hal¬ 
lituksen oli pakko syyskuun 3 päivästä klo 5 il¬ 
tapäivällä lähtien täyttää Puolaa kohtaan 
omaksumansa velvoitukset. Ranskan lähettiläs 
antoi samalla vastaavansisältöisen kirjallisen 
tiedonannon(vrt. liite 26). Saksan valtakunnan 
ulkoasiainministeri päätti keskustelun selittäen, 
että Ranskan hallitus kantaa täyden vastuun 
niistä kärsimyksistä, jotka kansoille tuotettai¬ 
siin, jos Ranska ryhtyisi hyökkäykseen Saksaa 
vastaan. 


iiiiiiiiiiiiiiilllllllllllltllllllillllllilimiiiimiiiiniM. 

II. Liitteitä. 

1* Puolan tasavallan Danzigin vapaakaupungissa olleen diplo¬ 
maattisen edustajan ensimmäinen nootti Danzigin vapaakaupun¬ 
gin senaatin presidentille elokuun 4 päivänä 1939. 


(Käännös) 

Danzigissa elokuun 4 p : nä 1939. 

Danzigin vapaakaupungin senaatin presidentille 
Arthur Greiserille Danzigissa. 


Olen saanut tietooni, että Danzigin vapaa- 
kaupungin ja Itäpreussin raja-asemilla olevat 
paikalliset danzigilaiset tulliviranomaiset ovat 
esittäneet puolalaisille tullitarkastajille sen laa¬ 
tuunsa nähden vertaansa vailla olevan selityk¬ 
sen, että Danzigin toimeenpanoelimet aikovat 
elokuun 6 päivästä klo 7 alkaen vastustaa 
määrättyjen puolalaisten tarkastajien taholta 
tapahtuvia tarkastustoimenpiteitä, jotka perus¬ 
tuvat Puolan hallituksen oikeuksiin tullirajalla. 
Olen varma siitä, että tämä paikallisten elinten 
toimenpide pohjautuu joko väärinkäsitykseen 
tai Danzigin vapaakaupungin senaatin anta¬ 
man määräyksen erheelliseen tulkintaan. 

En usko Teidän, herra senaatin presidentti, 
epäilevän, ettei Puolan hallitus millään teko¬ 
syyllä siedä tämänkaltaista Puolan perusoi¬ 
keuksien loukkaamista. 

Odotan vastaustanne, jossa vakuutatte 
antaneenne määräykset, jotka peruuttavat 
a l?.' s !.®. nne toimenpiteet, viimeistään elokuun 5 
päivään klo 18 mennessä. 

Katsoen siihen, että nämä toimenpiteet ovat 


tapahtuneet useammilla raja-asemilla, on mi¬ 
nun pakko varottaa Teitä, herra senaatin pre¬ 
sidentti, siitä, että kaikki Puolan tullitarkastajat 
ovat saaneet määräyksen hoitaa tehtäviään 
aseistettuina tämän vuoden elokuun 6 päivänä 
ja seuraavina päivinä kaikilla niillä rajankoh- 
dilla, missä he katsovat tarkastuksen tarpeelli¬ 
seksi. Kaikkia yrityksiä heidän viransuorituk- 
sensa vaikeuttamiseksi ja kaikkia poliisiviran¬ 
omaisten hyökkäyksiä tai asioihin puuttumista 
Puolan hallitus tulee pitämään väkivallante¬ 
koina Puolan valtion virallisia toimenhaltijoita 
vastaan heidän viransuorituksessaan. Jos yllä¬ 
mainittuihin väkivallantekoihin ryhdytään, tu¬ 
lee Puolan hallitus viipymättä ryhtymään va¬ 
paakaupunkia vastaan kostotoimenpiteisiin, 
josta vastuu lankeaa yksinomaan vapaakau¬ 
pungin senaatille. 

Toivon mainittuun ajankohtaan mennessä 
saavani tyydyttävän selvityksen. 

merk. Chodacki 

Puolan tasavallan diplomaattinen edustaja. 


2. Puolan tasavallan diplomaattisen edustajan toinen nootti Danzigin 
vapaakaupungin senaatin presidentille elokuun 4 päivänä 1939. 


Herra senaatin presidentti. 

Puolan hallitus lausuu julki ihmettelynsä sen 
johdosta, että senaatilla on teknillisiä vaike¬ 
uksia näin yksinkertaiseen kysymykseen vasta¬ 
tessaan. Uhkaavien seurausten välttämiseksi 
totean toistaiseksi, että tullitarkastajiamme vas¬ 
taan ei tulla ryhtymään mihinkään väkivallan¬ 
tekoihin ja että he saavat suorittaa tehtävänsä 


(Käännös) 

Danzigissa elokuun 4 p ; nä 1939. 

normaalisesti. Minä vakuutan kuitenkin, että 
4. 8. — klo 23. 40 — antamassani nootissa esi¬ 
tetyt varoitukset jäävät voimaan. 

Vastaanottakaa. 


merk. Chodacki 

Hänen Ylhäisyydelleen Danzigin vapaakaupungin senaatin presidentille, 
herra Arthur Greiserille. 


a 







3. Danzigin vapaakaupungin senaatin presidentin vastausnootti 
Puolan tasavallan diplomaattiselle edustajalle elokuun 7 päivänä 1939. 

Danzigissa elokuun 7 p:nä 1939. 

Hänen Ylhäisyydelleen 

Puolan tasavallan diplomaattiselle edustajalle, täysivaltai¬ 
selle ministerille herra Chodackille 

Danzigissa. 


Herra Ministeri, 

Molempien tk. 4 päivänä päivättyjen kirjeit- 
tenne johdosta, joista toinen saatettiin perille 
elokuun 5 päivänä, täytyy minun lausua ih¬ 
mettelyni siitä, että käytätte täysin tarkistama¬ 
tonta huhua aiheena Puolan hallituksen lyhyt- 
määräaikaisen uhkavaatimuksen lähettämiseen 
Danzigin hallitukselle, ja siten herätätte tä¬ 
nä poliittisesti levottomana aikana perusteet¬ 
tomasti vaaroja, joiden seuraukset voivat ai¬ 
heuttaa arvaamatonta vahinkoa. Puolan halli¬ 
tuksen yhtäkkinen määräys, että kaikkien 
puolalaisten tul Iita rkasta jien on suoritettava 
tehtäviään aseistettuina, sotii tehtyä sopimusta 
vastaan ja sen voi käsittää vain tarkoitukselli¬ 
seksi provokatioksi mitä arveluttavimpien väli¬ 
kohtausten ja väkivallantekojen aiheuttami¬ 
seksi. 

Sillä välin tekemieni toteamusten mukaisesti, 
joista heti lauantaina tk. 5 päivänä aamupäi¬ 
vällä ilmoitin Teille puhelimitse, ei mikään vi¬ 
rasto, erityisestikään mikään Danzigin vapaa¬ 


kaupungin tullilaitoksen virkapaikka, ole an¬ 
tanut mitään sen sisältöistä määräystä, että 
Danzigin toimeenpanoelinten on elokuun 6 
päivästä klo 7 aamusta lähtien vastustettava 
määrättyjen puolalaisten tullitarkastajien tar¬ 
kastustoimenpiteitä. Viittaan sitä paitsi tämän 
vuoden kesäkuun 3 päivänä lähettämääni kir¬ 
jeeseen, jossa jo annoin tarkan ennakkopää¬ 
töksen Danzigin tullivirkailijakunnan suhteista 
rajalla oleviin puolalaisiin tul Iita rkastajiin. 

Danzigin hallitus esittää mitä jyrkimmän 
vastalauseensa niitä kostotoimenpiteitä vas¬ 
taan, joilla Puolan hallitus on uhannut ja joita 
Danzigin hallitus pitää täysin luvattomana uh¬ 
kauksena ja joiden seuraukset jäävät yksin¬ 
omaan Puolan hallituksen vastuulle. 

Vastaanottakaa. 

merk. Greiser 


4. Ulkoasiainministeriön valtiosihteerin ilmoitus Puolan asiain¬ 
hoitajalle Berlinissä elokuun 9 päivänä 1939. 


Saksan valtakunnanhallitus on suuresti ih¬ 
metellen saanut tiedon Puolan hallituksen Dan¬ 
zigin vapaakaupungin senaatille lähettämästä 
nootista, jossa uhkavaatimuksen muodossa 
vaadittiin oletetun — totuudenvastaisiin hu¬ 
huihin perustuvan — Puolan tullitarkastajien 
virantoimituksen estämistä tarkoittavan senaa¬ 
tin määräyksen peruuttamista, jollaista vapaa- 
kaupungin senaatti itse asiassa ei lainkaan 
ollut antanut. Kielteisessä tapauksessa uhat¬ 
tiin ryhtyä kostotoimenpiteisiin Danzigin va¬ 
paakaupunkia vastaan. 

Saksan valtakunnanhallitus katsoo olevansa 
pakotettu huomauttamaan Puolan hallitukselle, 
että tällaisten uhkavaatimusten jatkuva esittä¬ 
minen Danzigin vapaakaupungille ja kostotoi- 
menpiteillä uhkaaminen johtaisi Saksan ja Puo¬ 


lan välisten suhteiden kiristymiseen, jonka seu¬ 
rauksista vastuu lankeaisi yksinomaan Puolan 
hallitukselle ja josta Saksan valtakunnanhalli¬ 
tuksen jo nyt on kieltäydyttävä ottamasta mi¬ 
tään vastuuta. 

Saksan valtakunnanhallitus huomauttaa 
edelleen Puolan hallitukselle, että sen toimen¬ 
piteet määrättyjen tavaroiden Danzigin va¬ 
paakaupungista Puolaan tuonnin estämiseksi 
ovat omiaan aiheuttamaan raskaita taloudelli¬ 
sia vaurioita Danzigin väestölle. 

Jos Puolan hallitus pysyy tällaisissa toimen¬ 
piteissä, niin ei Danzigin vapaakaupungilla 
Saksan valtakunnanhallituksen käsityksen mu¬ 
kaan asiaintilan perusteella olisi muuta mah¬ 
dollisuutta kuin etsiä uusia vienti- ja myös 
tuontimahdollisuuksia. 

5, Puolan ulkoasiainministeriön alivaltiosihteerin ilmoitus Saksan 
asiainhoitajalle Varsovassa elokuun 10 päivänä 1939. 


Puolan tasavallan hallitus on mitä suurim- 
masti yllättyneenä vastaanottanut esityksen, 
jonka Saksan ulkoasiainministeriön valtiosih¬ 
teeri on antanut Puolan Berlinissä olevalle v.a. 
asiainhoitajalle elokuun 9 päivänä 1939 Puo¬ 
lan ja Danzigin vapaakaupungin välisistä suh¬ 
teista. Puolan hallitus ei tosiaankaan voi löy¬ 
tää mitään lainopillista perustetta, joka oike¬ 
uttaisi Saksaa sekaantumaan mainittuihin suh¬ 
teisiin. 

Jos Danzigin probleemista on tapahtunut 
mielipiteiden vaihtoa Puolan hallituksen ja 
Saksan valtakunnanhallituksen välillä, niin se 
on perustunut ainoastaan Puolan hallituksen 


(Käännös) 

hyvään tahtoon eikä ole suinkaan johtunut 
minkäänlaisesta velvoituksesta. 

Vastatessaan Saksan valtakunnanhallituksen 
edellämainittuun esitykseen Puolan hallituksen 
on pakko huomauttaa Saksan hallitukselle, 
että se (Puolan hallitus) kuten tähänkin asti 
aina vapaakaupungin viranomaisten yrittäessä 
tehdä kyseenalaisiksi Puolalla sopimustensa 
perusteella Danzigissa olevat oikeudet ja edut, 
tulee toimimaan keinoin ja toimenpitein, jotka 
se yksin katsoo oikeiksi ja että se tulee katso¬ 
maan Saksan valtakunnan mahdollisen asioi¬ 
hin sekaantumisen, joka koituisi näiden oike¬ 
uksien ja etujen vahingoksi, hyökkäykseksi. 


6. Englannin pääministerin kirje Johtajalle elokuun 22 päivänä 1939. 

(Käännös) 

Lontoossa elokuun 22 prnä 1939. 


Teidän Ylhäisyytenne! 

Teidän Ylhäisyytenne lienee jo saanut tie¬ 
don erinäisistä toimenpiteistä, joihin Hänen 
Majesteettinsa hallitus on ryhtynyt ja jotka tänä 
iltana tiedoitettiin sanomalehdistössä ja yleis¬ 
radiossa. 

Nämä toimenpiteet ovat Hänen Majesteet¬ 
tinsa hallituksen mielestä käyneet välttämättö¬ 
miksi niiden joukkojensiirtojen vuoksi, joista 
meille on tullut tietoja Saksasta ja sen joh¬ 
dosta, että nähtävästi ilmoitusta odotettavissa 
olevasta Saksan ja Neuvostoliiton välisestä 
sopimuksesta on eräissä Berlinin piireissä pi¬ 
detty merkkinä siitä, että Englannin puuttumi¬ 
nen asioihin Puolan hyväksi ei enää ole mah¬ 
dollisuus, jonka huomioonottaminen on tar¬ 
peellista. Sen suurempaa virhettä ei voitaisi 
tehdä. Olkoon Saksan ja Neuvostoliiton so¬ 
pimus minkälainen hyvänsä, niin se ei voi muut¬ 
taa Englannin velvoituksia Puolaa kohtaan, ku¬ 
ten Hänen Majesteettinsa hallitus on monet 
kerrat julkisesti ja selvästi selittänyt ja jotka se 
on päättäväisesti valmis täyttämään. 

On väitetty, että jos Hänen Majesteettinsa 
hallitus olisi v. 1914 selvemmin ilmituonut kan¬ 
tansa, olisi suuri onnettomuus välttynyt. Riippu¬ 
matta siitä, onko tälle väitteelle annettava mer¬ 
kitystä tai ei, on Hänen Majesteettinsa halli¬ 
tuksella vakaa aikomus huolehtia siitä, että nyt 


esillä olevassa tapauksessa ei synny tällaista 
kohtalokasta väärinkäsitystä. 

Tarpeen tullen Hänen Majesteettinsa halli¬ 
tus on päättäväisesti valmis panemaan viipy¬ 
mättä liikkeelle kaikki sen käytettävissä olevat 
voimat ja mahdotonta on ennustaa kerran al¬ 
kaneiden vihamielisyyksien tulosta. Olisi vaa¬ 
rallinen harhaluulo uskoa, että kerran aloi¬ 
tettu sota loppuisi pian, vaikkapa olisikin saa¬ 
vutettu menestystä joillakin niistä eri rintamista 
joilla sitä käytäisiin. 

Sen jälkeen kun näkökantamme näin on 
täysin selvästi esitetty, tahdon vielä kerran il¬ 
maista Teidän Ylhäisyydellenne vakaumukseni, 
että sota meidän molempien kansojen välillä 
olisi suurin onnettomuus, mitä yleensä voi 
sattua. Minä olen varma siitä, ettei meidän 
enempää kuin Teidänkään kansanne tahdo 
sotaa, enkä minä havaitse Saksan ja Puolan 
välillä olevissa kysymyksissä mitään sellaista, 
mitä ei voisi ja täytyisi ratkaista ilman väki¬ 
valtaa, jos vain voitaisiin palauttaa luottamuk¬ 
sellinen olotila, mikä tekisi mahdolliseksi neu¬ 
vottelujen käymisen paremmassa ilmapiirissä 
kuin mikä nyt vallitsee. 

Me olemme aina olleet valmiit, ja tulemme 
myös aina olemaan, osaltamme myötävaikutta- 

maan sellaisten edellytysten luomiseen, joiden 
vallitessa voidaan neuvotella ja samanaikai¬ 
sesti pohtia suurempia, vastaisia kansainväli¬ 
siä suhteita koskevia probleemeja, niihin luet¬ 
tuina meitä ja Teidän Ylhäisyyttänne kiinnosta¬ 
vat asiat. 

Nykyisessä jännitystilassa kuitenkin ne vai¬ 
keudet lisääntyvät, jotka ovat rauhallisten neu¬ 
vottelujen tiellä ja mitä kauemmin jännitystilaa 
ylläpidetään, sitä vaikeammaksi käy sen jär¬ 
kevä ratkaiseminen. 

Näitä vaikeuksia voitaisiin kuitenkin lieven¬ 
tää, ellei peräti poistaa, jos aluksi molemmin 
puolin — ja yleensä kaikilla tahoilla — sovit¬ 
taisiin tauon pitämisestä, jonka aikana sano- 
malehtipolemiikki ja kaikenlainen kiihoitus kes¬ 
keytettäisiin. 

Jos tuollainen tauko saataisiin aikaan, olisi 
perusteltua toivoa että tämän määräajan ku¬ 
luttua — jonka aikana voitaisiin tutkia molem¬ 
pien osapuolten taholta esitettyjä valituksia 
vähemmistöjen kohtelusta ja ryhtyä niiden joh¬ 
dosta toimenpiteisiin — olisi luotu suotuisat 
edellytykset Saksan ja Puolan keskeisille välit¬ 


tömille neuvotteluille niiden välillä olevista ky¬ 
symyksistä (puolueettoman välittäjän myötä¬ 
vaikutuksella, mikäli molemmat osapuolet pi¬ 
täisivät sitä tarkoituksenmukaisena). 

Minä pidän kuitenkin velvollisuutenani sa¬ 
noa, että olisi vain vähän toivoa tuollaisten 
neuvottelujen tuloksekkaaseen päätökseen 
saattamisesta, jollei jo alunperin olisi sovittu, 
että toiset vallat takaisivat neuvottelujen lop¬ 
putuloksena aikaansaadun sopimuksen. Hä¬ 
nen Majesteettinsa hallitus olisi valmis, jos sen 
suuntainen toivomus esitettäisiin, voimiensa mu¬ 
kaan edistämään tuollaisten takuiden teho¬ 
kasta toteuttamista. 

Myönnän, etten tällä hetkellä näe mitään 
muuta mahdollisuutta sellaisen katastrofin vält¬ 
tämiseksi, joka johtaa Euroopan sotaan. 

Ottaen huomioon ne ihmiskunnalle koitu¬ 
vat raskaat seuraamukset, jotka voisivat ai¬ 
heutua sen hallitsijoiden joistakin teoista, luo¬ 
tan minä siihen, että Teidän Ylhäisyytenne mitä 
syvimmin harkiten tutkii minun esittämiäni nä¬ 
kökohtia. 

merk. Neville Chamberlain 


7c Johtajan vastauskirje Englannin pääministerille elokuun 

23 päivänä 1939. 


Teidän Ylhäisyytenne! 

Englannin kuninkaallinen lähettiläs on juuri 
ojentanut minulle kirjeen, jossa Teidän Ylhäi¬ 
syytenne Englannin hallituksen nimessä viittaa 
erinäisiin seikkoihin, jotka Teidän käsityksenne 
mukaan ovat mitä tärkeimpiä. 

Saanen vastata Teidän kirjeeseenne seuraa¬ 
vasti : 

1. Saksa ei ole koskaan hakenut ristiriitaa 
Englannin kanssa eikä se koskaan ole sekoitta¬ 
nut itseään Englannin etuja koskeviin kysymyk¬ 
siin. Se on päinvastoin — valitettavasti kyllä¬ 
kin turhaan — vuosikausia yrittänyt hankkia 
Englannin ystävyyttä. Se on tämän vuoksi suu¬ 
ressa osassa Eurooppaa vapaaehtoisesti ra¬ 
joittanut siellä olevaa etupiiriään, mikä kan- 
sallispolitiittisesti muutoin olisi hyvin vaikeasti 
perusteltavissa. 

2. Saksalla on kuitenkin, niinkuin muillakin 
valtioilla, määrättyjä etuja, joista luopuminen 
on sille mahdotonta. Ne eivät ulotu Saksan 
aikaisemman historian ja taloudellisten elä¬ 
mänedellytysten määräämien puitteiden ulko¬ 


Elokuun 23 pmä 1939. 


puolelle. * Muutamilla näistä kysymyksistä oli 
ja on samalla kansallispoliittisesti ja psykolo¬ 
gisesti jokaista Saksan hallitusta velvoittava 
merkitys. 

Näihin kuuluvat Danzigin vapaakaupunkia 
koskeva kysymys ja sen yhteydessä oleva käy- 
täväprobleemi. Lukuisat valtiomiehet, historian¬ 
tutkijat ja oppineet — myöskin Englannissa 
— ovat olleet ainakin vielä muutamia vuosia 
sitten tästä tietoisia. Ja minun on vielä lisättä¬ 
vä, että kaikkien niiden alueiden, jotka kuulu¬ 
vat aikaisempana mainittuun saksalaiseen etu¬ 
piiriin ja erityisesti viimeisten 18 kuukauden 
aikana Saksan valtakuntaan takaisinpalannei- 
den maiden kulttuurin ovat yksinomaan saksa¬ 
laiset kehittäneet, eivätkä suinkaan englantilai¬ 
set, ja lisäksi osaksi aikana, josta on kulunut 
jo yli tuhat vuotta. 

3. Saksa oli valmis ratkaisemaan Danzigin 
ja käytävän kysymykset neuvottelutietä teke¬ 
mällä tosiaan ainutlaatuisen suurpiirteisen eh¬ 
dotuksen. Englannista käsin kylvetyt väitteet 
Saksan liikekannallepanosta Puolaa vastaan, 

hyökkäysaikeista Romaniaa, Unkaria jne. vas¬ 
taan samoinkuin myöhemmin annetut niinsano- 
tut takuuselitykset ovat saaneet Puolan luopu¬ 
maan taipuvaisuudesta neuvotteluihin tuolla 
Saksallekin mahdollisella pohjalla. 

4. Englannin Puolalle antama ehdoton va¬ 
kuutus avunannosta kaikissa tapauksissa, aivan 
riippumatta siitä, mistä syystä ristiriita syntyisi, 
on voitu tuossa maassa käsittää vain rohkai¬ 
suksi — tuollaisen erioikeuskirjan turvin — nyt¬ 
temmin panna käyntiin hirvittävä terrori Puo¬ 
lassa asuvaa puolitoistamiljoonaista saksa¬ 
laista väestöä vastaan. Ne kauhuteot, joita 
siellä siitä pitäen tapahtuu, ovat uhreilleen 
kammottavia, ja Saksan valtakunnalle, jonka 
täytyy niitä sivusta seurata, taas suurvaltana 
mahdottomia sietää. Danzigin vapaakaupun¬ 
kia vastaan Puola on tehnyt useita oikeuden¬ 
loukkauksia, lähetellyt sille uliimaattumin luon¬ 
toisia vaatimuksia ja aloittanut sitä vastaan 
taloudelliset kuristustoimenpiteet. 

5. Saksan valtakunnanhallitus on vähän ai¬ 
kaa sitten ilmoittanut Puolan hallitukselle, että 
se ei ole halukas vaieten kärsimään tuollaista 
kehitystä, että se eP siedä enempien uhka- 
vaatimusnoottien lähettämistä Danzigille, että 
se ei siedä saksalaisen aineksen vainoami¬ 
sen jatkamista, ettei se myöskään siedä Dan¬ 
zigin vapaakaupungin tappamista taloudelli¬ 
sin toimenpitein, s.o. Danzigin väestön elin- 
perusteiden tuhoamista eräänlaisella tullisaar- 
rolla, sekä ettei se myöskään kärsi enempien 
muunlaisten provokatiotekojen suorittamista 
Saksan valtakuntaa vastaan. ' Riippumatta 
tästä täytyy käytävän ja Danzigin kysymykset 
ratkaista ja ne ratkaistaan. 

6. Te ilmoitatte minulle. Teidän Ylhäisyy¬ 
tenne, Englannin hallituksen nimessä, että Tei¬ 
dän on pakko joka tapauksessa Saksan puut¬ 
tuessa asioihin, tulla Puolan avuksi. Minä to¬ 
tean tämän selityksen sisällön ja vakuutan 
Teille, ettei se voi aiheuttaa mitään muutosta 
Saksan valtakunnanhallituksen päättäväisyy¬ 
dessä ottaa huomioon valtakunnan edut tä¬ 
män kirjeen 5. kohdassa esitetyssä mielessä. 
Yhdyn Teidän vakuutukseenne, että Te tuollai¬ 
sessa tapauksessa uskotte kauankestävään so¬ 
taan. Saksa on — jos Englanti hyökkää sen 


kimppuun — siihen valmistunut ja päättäväi¬ 
nen. Minä olen jo useammin kuin kerran selit¬ 
tänyt Saksan kansan ja koko maailman edes¬ 
sä, ettei ole mitään epäilystä siitä, etteikö uusi 
Saksa tahtoisi mieluummin ottaa vastaan min¬ 
kä hyvänsä hädän ja onnettomuudet vaikka 
miten pitkäksi ajaksi tahansa kuin panna alt¬ 
tiiksi kansalliset etunsa tahi vieläpä kunniansa. 

7. Saksan valtakunnanhallitus on saanut tie¬ 
don, että Englannin hallitus aikoo ryhtyä liike- 
kannallepanotoimenpiteisiin, joiden selvä suun¬ 
tautuminen yksinomaan Saksaa vastaan. Tei¬ 
dän omien minulle lähettämössänne kirjeessä 
antamienne selitysten mukaan. Herra Päämi¬ 
nisteri, on päivänselvää. Tämä koskenee myös 
Ranskaa. Kun Saksan tarkoituksena ei kos¬ 
kaan ole ollut ryhtyä Englantia tai Ranskaa 
vastaan sotilaallisiin toimenpiteisiin muutoin 
kuin puolustusmielessä, eikä se — niinkuin jo 
olen tähdentänyt — ole aikonut eikä aio ryhtyä 
hyökkäykseen Englantia tai Ranskaa vastaan, 
voimme sen ilmoituksen, jonka Te, Herra Pää¬ 
ministeri, kirjeellänne minulle varmistatte, kä¬ 
sittää vain aikomukseksi ryhtyä Saksaa uhkaa¬ 
viin toimenpiteisiin. Sen vuoksi minä ilmoitan 
Teidän Ylhäisyydellenne, että minä, jos tieto 
tällaisista sotilaallisista julistuksista saapuu, 
heti määrään Saksan sotavoimien liikekannal¬ 
lepanon. 

8. Kysymystä Euroopan probleemien selvit¬ 
tämisestä rauhallisessa mielessä ei Saksa voi 
ratkaista, vaan ensi sijassa ne, jotka aina Ver¬ 
saillesin sanelun rikoksesta saakka itsepintai¬ 
sesti ja johdonmukaisesti ovat vastustaneet 
kaikkia rauhanomaisia tarkistuksia. Vasta sen 
jälkeen kun tästä vastuussa olevien valtojen 
mielialassa tapahtuu muutos, voi myös tapah¬ 
tua Englannin ja Saksan suhteiden muuttumi¬ 
nen positiivisessa mielessä. Minä olen koko 
elämäni ajan taistellut Saksan ja Englannin 
ystävyyden puolesta, mutta minä olen englan¬ 
tilaisen diplomatian — ainakin tähänastisen — 
suhtautumisen vuoksi tullut vakuuttuneeksi tuol¬ 
laisen yrityksen hyödyttömyydestä. Jos tämä 
suhtautuminen tulevaisuudessa muuttuisi, ei ku¬ 
kaan olisi siitä onnellisempi kuin minä. 

merk. Adolf Hitler 

8. Johtajan suullinen selitys Englannin lähettiläälle elokuun 25 päi¬ 
vänä 1939 klo 13.30. 


Johtaja selitti aluksi Englannin lähettilään 
edellisessä keskustelutilaisuudessa ilmaisseen 
sen toivomuksen, että Saksan ja Englannin vä¬ 
linen yhteisymmärrys sentään vielä olisi mah¬ 
dollinen. Hän, Johtaja, sanoi vielä kerran pun¬ 
ninneensa asioita tarkoin ja aikovansa tänään 
ryhtyä Englantia kohtaan toimenpiteeseen, 
joka olisi yhtä ratkaiseva kuin se toimenpide 
Venäjän suhteen, joka johti äskeiseen sopi¬ 
mukseen. * 

Hän mainitsi, että myös eilinen alahuoneen 
istunto, lähemmin sanoen Chamberlainin ja 
lordi Halifaxin puheet, olivat antaneet Johta¬ 
jalle aiheen keskustella vielä kerran Englannin 
lähettilään kanssa. Väite, että Saksa haluaisi 
valloittaa maailman, on naurettava. Brittiläi¬ 
nen imperiumi on 40 miljoonan neliökilometrin 
laajuinen. Venäjä 19 miljoonan ja Amerikka 
9.5 miljoonan neliökilometrin laajuinen, kun 
taas Saksan alue ei käsitä täyttä 600.000 neliö¬ 
kilometriä. On siis selvää, kuka tahtoo valloit¬ 
taa maailman. 

Johtaja ilmoitti Englannin lähettiläälle seu- 
raavaa: 

1. Puolan provokatioteot ovat käyneet sie¬ 
tämättömiksi olkoonpa niistä vastuussa 
kuka tahansa. Jos Puolan hallitus kiistää 
vastaan niistä, osoittaa tämä vain, ettei 
sillä itsellään enää ole vaikutusvaltaa 
alempiin sotilaallisiin elimiinsä. Viime yö¬ 
nä ilmoitetaan jälleen tapahtuneen 21 
rajavälikohtausta, joissa Saksan puolella 
noudatettiin mitä tarkinta kuria. Kaikki 
välikohtaukset saivat alkunsa puolalaisten 
toimesta. Sitä paitsi ammuttiin liikenne- 
lentokoneita. Jos Puolan hallitus selittää, 
ettei se ole vastuussa tästä, niin se osoit¬ 
taa, ettei sillä enää ole mahdollisuuksia 
pitää omia miehiään kurissa. 

2. Saksa on kaikissa olosuhteissa päättäväi¬ 
sesti valmis poistamaan nämä makedonia¬ 
laiset olosuhteet itärajaltaan, ei aino¬ 
astaan rauhan ja järjestyksen vuoksi, 
vaan myöskin Euroopan rauhan nimessä. 

3. Danzigin ja käytävän probleemi on rat¬ 
kaistava. Englannin pääministeri on pi¬ 
tänyt puheen, joka ei ole vähimmässä¬ 
kään määrässä omiaan aikaansaamaan 
muutosta Saksan asennoitumisessa. Tästä 
puheesta saattaisi korkeintaan aiheutua 
verinen ja arvaamattoman raskas sota 
Saksan ja Englannin välillä. Tämä sota 
olisi verisempi kuin 1914—1918 sota. 
Päinvastoin kuin viime kerralla ei Saksan 
tarvitsisi käydä sotaa kahdella rintamalla. 
Venäjän kanssa solmittu sopimus on eh¬ 


doton ja merkitsee mitä kauimmin vai¬ 
kuttavaa käännettä Saksan valtakunnan 
ulkopolitiikassa. Venäjä ja Saksa eivät 
enää missään olosuhteissa tartu aseisiin 
toisiaan vastaan. Sitä paitsi turvaisivat 
Venäjän kanssa tehdyt sopimukset Sak¬ 
saa taloudellisestikin mitä pisimmän sota- 
ajan varalta. 

Johtaja sanoi, että hän on aina halunnut 
Saksan ja Englannin välistä yhteisymmärrystä. 
Englannin ja Saksan välinen sota saattaisi 
edullisimmassa tapauksessa tuottaa Saksalle 
voittoa, mutta Englannille ei lainkaan. 

Johtaja selitti, että Saksan ja Puolan pro¬ 
bleemi on ratkaistava ja ratkaistaan. Hän on 
kuitenkin päättäväisesti valmis tämän problee¬ 
min ratkaisemisen jälkeen vielä kerran lähenty¬ 
mään Englantia esittämällä sille suuren, laaja¬ 
kantoisen tarjouksen. Hän on suurten päätös¬ 
ten mies ja tulee tässäkin tapauksessa pysty¬ 
mään suureen tekoon. Hän hyväksyy brittiläi¬ 
sen imperiumin ja on valmis henkilökohtaisesti 
myöntävaikuttamaan sen säilymiseen ja käyt¬ 
tämään Saksan valtakunnan voimia tämän 
tarkoituksen hyväksi, 

1. mikäli hänen siirtomaavaatimuksensa, jot¬ 
ka ovat rajoitetut ja voidaan rauhallista 
tietä selvittää, toteutuvat, jota varten hän 
on valmis asettamaan mitä pisimmän 
määräajan, 

2. ellei hänen velvoituksiinsa Italiaa kohtaan 
kajota, so.: hän ei vaadi, että Englanti 
panisi alttiiksi velvoituksena Ranskaa 
kohtaan eikä puolestaan myöskään voi 
vapautua velvoituksistaan Italiaa koh¬ 
taan. 

3. Hän lupaa yhtälailla korostaa Saksan 
horjumatonta päätöstä, ettei se koskaan 
enää halua ristiriitaa Venäjän kanssa. 

Johtaja on valmis näillä edellytyksillä 
tekemään Englannin kanssa sopimuksia, 
jotka, kuten jo on mainittu, eivät ainoas¬ 
taan takaisi Englannin maailmanvallan 
säilymistä Saksan taholta kaikissa olosuh¬ 
teissa, vaan myös, mikäli se olisi tarpeen, 
takaisivat Englannin valtakunnalle Saksan 
avun aivan riippumatta siitä, missä täl¬ 
laista apua tarvittaisiin. Johtaja olisi sit¬ 
ten myös valmis hyväksymään järkevän 
varustusten rajoittamisen, jotka varustuk¬ 
set vastaisivat uutta poliittista tilannetta 
ja olisivat taloudellisesti kannettavissa. 
Vihdoin Johtaja vakuuttaa uudelleen, että 
Länsi-Euroopan kysymykset eivät kiin¬ 
nosta häntä ja että länsirajan muuttami¬ 
sesta ei voi olla puhettakaan; monien mil- 

jaardien kustannuksella rakennettu länsi- 
valli on Saksan valtakunnan lopullinen 
länsiraja. 

Jos Englannin hallitus harkitsisi näitä aja¬ 
tuksia, niin saattaisivat ne koitua siunaukseksi 
Saksalle ja myös Englannin maailmanvallalle. 
Jos se torjuu nämä ajatukset, syttyy sota. Mis¬ 
sään tapauksessa ei Englanti tulisi tämän so¬ 


dan päätyttyä olemaan entistä voimakkaampi; 
jo viime sota osoitti tämän. 

Johtaja toisti, että hän on suurten ja häntä 
itseään velvoittavien päätösten mies ja että 
tämä on hänen viimeinen ehdotuksensa. Hän 
lupasi heti Saksan ja Puolan välisen kysymyk¬ 
sen ratkaisun tapahduttua tehdä Englannin 
hallitukselle tarjouksensa. 


9. Ranskan pääministerin kirje Johtajalle elokuun 26 päivänä 1939. 

(Käännös) 

Parisissa elokuun 26 pmä 1939. 

Hyvin kunnioitettava Herra Valtakunnankansleri! 


Ranskan Berlinissä oleva lähettiläs on saat¬ 
tanut minun tietooni Teidän tiedonantonne. 

Hetkenä, jolloin Te puhutte raskaimmasta 
vastuusta, minkä kaksi hallituksen päämiestä 
voi ottaa kannettavakseen, so. kahden suu¬ 
ren kansan, jotka kaipaavat vain rauhaa ja 
työtä, veren vuodattamisen, on minun velvolli¬ 
suuteni Teitä henkilökohtaisesti ja meidän mo¬ 
lempien kansoja kohtaan sanoa, että rauhan 
kohtalo vielä on Teidän käsissänne. 

Te ette voi epäillä minun tunteitani Saksaa 
kohtaan, ettekä Ranskan ystävällisiä tunteita 
Teidän kansaanne kohtaan. Kukaan ranska¬ 
lainen ei ole tehnyt enemmän kuin minä paitsi 
kansojemme välisen rauhan myös niiden vilpit¬ 
tömän yhteistyön varmistamiseksi niiden omak¬ 
si niinkuin myös Euroopan ja koko maailman 
eduksi. 

Vaikkapa mahdollisesti uskotte Ranskan kan¬ 
san kunniakäsityksen alhaisemmaksi kuin mitä 
minä itse tunnustan Saksan kansan omaksu¬ 
neen, ette kuitenkaan voi epäillä, että Ranska 
uskollisesti täyttää velvoituksensa toisia valtoja 
— niinkuin esimerkiksi Puolaa — kohtaan, 
jotka, siitä olen varma, tahtovat elää rauhassa 
Saksan kanssa. Nämä molemmat vakaumuk¬ 
set ovat täydellisesti yhteen soveltuvat. 

Tähän saakka ei ole mitään, mikä estäisi 
kansainvälisen kriisin rauhanomaisen ratkaise¬ 
misen kunniallisesti ja arvokkaasti kaikkien 
kansojen kohdalta, jos vain kaikilla tahoilla 
vallitsee samanlainen rauhantahto. 

Samoinkuin Ranskan, vakuutan minä myös 
kaikkien sen liittolaisten hyvää tahtoa. Minä 
menen itse takuuseen siitä valmiudesta, jota 
Puola aina on osoittanut vapaan sovittelume- 
netelmän molemminpuoliseen käyttämiseen 
nähden, niinkuin on edellytettävä kahden itse¬ 
näisen kansan hallitusten kesken. Parhaim¬ 
malla omallatunnolla voin vakuuttaa Teille, 
että Saksan ja Puolan välillä syntyneissä eri¬ 
mielisyyksissä, jotka koskevat Danzigin kysy¬ 
mystä, ei ole mitään sellaista, mikä ei voisi 


tulla tuollaisen käsittelyn alaiseksi tarkoituk¬ 
sella saada aikaan rauhanomainen ja oikeu¬ 
denmukainen ratkaisu. 

Kunniasanallani voin myös vakuuttaa, ettei 
Ranskan selvässä ja vilpittömässä solidaarisuu¬ 
dessa Puolaa ja sen liittolaisia kohtaan ole mi¬ 
tään, mikä jotenkin voisi vaikuttaa häiritse¬ 
väsi isänmaani rauhalliseen mieleen. Tämä 
solidaarisuus ei ole koskaan estänyt meitä, 
eikä estä meitä nytkään, pitämästä Puolaa 
tällä rauhallisella mielellä. 

Tällaisena vakavana hetkenä uskon vilpittö¬ 
mästi, ettei kukaan ylevämielinen ihminen voisi 
ymmärtää hävityssotaan ryhtymistä ilman että 
Saksan ja Puolan kesken ei tehtäisi viimeistä 
yritystä rauhanomaisen ratkaisun aikaansaa¬ 
miseksi. Teidän rauhantahtonne voisi päättä¬ 
väisesti vaikuttaa sen hyväksi ilman että Sak¬ 
san kunnia kärsisi mitään menetystä. Ranskan 
hallituksen päämiehenä minä, joka toivon hy¬ 
vää sopua Ranskan ja Saksan kansojen kesken 
ja joka toisaalta olen ystävyyden sitein ja an¬ 
netulla sanallani sidottu Puolaan, olen valmis 
kaikkiin ponnistuksiin, joihin rehellinen ihminen 
voi ryhtyä, johdattaakseni tämän yrityksen on¬ 
nelliseen päätökseen. 

Te olitte niinkuin minäkin rintamasoturi viime 
sodassa. Tiedätte, niinkuin minäkin, minkälai¬ 
sen inhon ja tuomion sodan tuhot ovat jättä¬ 
neet kansojen omaantuntoon, aivan riippu¬ 
matta siitä, miten sota päättyy. Se käsitys, joka 
minulla on Teidän erinomaisen suuresta osuu¬ 
destanne Saksan kansan Johtajana rauhan tiel¬ 
lä kohti tehtävänne täyttämistä yhteisen sivis¬ 
tystyön alalla, aiheuttaa sen, että pyydän vas¬ 
tausta tähän ehdotukseen. 

Jos Ranskan ja Saksan kansojen veri virtaa 
uudelleen, kuten 25 vuotta sitten, vielä pitem- 
mässä ja turmiollisemmassa sodassa, tulee 
kumpikin kansa taistelemaan uskoen omaan 
voittoonsa. Kaikkein varmimmin tulee voitolle 
kuitenkin jäämään hävitys ja barbaarisuus. 

merk. Daladier 






10. Johtajan vastauskirje Ranskan pääministerille elokuun 27 päivänä 1939. 


Hyvin kunnioitettava Herra Pääministeri! 


Berlinissä elokuun 27 p:nä 1939. 


Käsitän hyvin ne arvelut, jotka kirjeessänne 
lausuttiin. En minäkään ole milloinkaan unoh¬ 
tanut sitä suurta velvoitusta, joka on niiden 
kannettavana, jotka on asetettu kansojen koh¬ 
talon määrääjiksi. Vanhana rintamasotilaana 
tunnen Teidän laillanne sodan kauhut. Tämän 
mielen ja vakaumuksen johdattamana olenkin 
vilpittömästi yrittänyt poistaa kaikki kansojem¬ 
me väliset kiistan aiheet. Aikoinaan vakuutin 
Ranskan kansalle aivan avoimesti, että Saarin 
alueen palauttaminen olisi tämän edellytyk¬ 
senä. Tämän tapahduttua vahvistin heti juh¬ 
lallisesti luopumiseni kaikista muista vaatimuk¬ 
sista, jotka voisivat koskea Ranskaa. Saksan 
kansa on hyväksynyt tämän asenteeni. Kuten 
itse saatoitte vakuuttua täällä käydessänne, ei 
se tuntenut eikä tunne entistä urhoollista vastus¬ 
tajaansa kohtaan omasta asenteestaan tietoi¬ 
sena minkäänlaista kaunaa tai vihaa. Päinvas¬ 
toin! Länsirajamme rauhoittaminen johti lisään¬ 
tyneeseen sympatiaan ainakin Saksan kansan 
taholta, sympatiaan, joka monissa yhteyksissä 
on esiintynyt jopa mielenilmaisujen muodossa. 
Suurten läntisten linnoitusten rakentaminen, 
joka nieli ja edelleen nielee lukuisia miljaar- 
deja, on samalla todistuskappale Saksan val¬ 
takunnan lopullisen rajan hyväksymisestä ja 
vahvistamisesta. Saksan kansa, on siten luopu¬ 
nut kahdesta maakunnasta, jotka ennen kuului¬ 
vat vanhaan Saksan valtakuntaan, jotka myö¬ 
hemmin vallattiin suurin verenvuodatuksin ja 
joita lopulta puolustettiin vielä suuremmin me¬ 
netyksin. Tämä myönnytys ei ole, kuten Tei¬ 
dän Ylhäisyytenne on myönnettävä, taktillinen, 
ulospäin vaikuttavaksi tarkoitettu asenne, vaan 
päätös, jonka kaikki toimenpiteemme johdon¬ 
mukaisesti vahvistavat. Te, Herra Pääministeri, 
ette voi mainita ainoatakaan tapausta, jossa 
olisi rivilläkään tai sanallakaan sodittu tätä 
Saksan valtakunnan länsirajan lopullista vah¬ 
vistamista vastaan. Luulin tällä myönnytyksellä 
ja tällä asenteella eliminoineeni kaikki ajatel¬ 
tavissa olevat meidän kansojemme väliset kiis¬ 
tan aiheet, jotka olisivat voineet johtaa vuo¬ 
sien 1914—1918 murhenäytelmän uudistumi¬ 
seen. Mutta tätä Saksan lännessä vallitsevien 
elinehtojen vapaaehtoista rajoittamista ei voi¬ 
da käsittää myös kaikilla muilla alueilla päte¬ 
väksi Versaillesin sanelun hyväksymiseksi. Olen 
nyt tosiaan vuosi vuodelta yrittänyt neuvottelu¬ 
teitse saada aikaan ainakin tämän sanelun 
mahdottomimpien ja sietämättömimpien mää¬ 
räysten tarkistuksen. Tämä oli mahdotonta. 
Että tarkistuksen hetki oli koittava, oli lukuisille 
eri kansallisuutta oleville kaukokatseisille mie¬ 
hille selviö. Mitä ikinä voitaneenkaan minun 
menetelmääni vastaan sanoa, mitä ikinä luulta¬ 
neen kaan olevan siinä moitittavaa, ei kuiten¬ 


kaan saa unohtaa tai kiistää, että sen kautta 
kävi mahdolliseksi ilman verenvuodatusta mo¬ 
nissa tapauksissa ei ainoastaan Saksaa tyydyt¬ 
tävien ratkaisujen löytäminen vaan että myös 
menetelmän laadun johdosta muiden kansojen 
valtiomiehet vapautuivat heille usein mahdotto¬ 
masta velvollisuudesta vastata tästä tarkistuk¬ 
sesta omille kansoilleen. Sillä eräs asia Tei¬ 
dän Ylhäisyytenne on ainakin myönnettävä: 
tarkistuksen oli tapahduttava. Versaillesin 
sanelu oli sietämätön. Kukaan ranskalainen 
kunnian mies, tekään, herra Daladier, ei olisi 
samanlaisessa tilanteessa toiminut toisin kuin 
minä. Olen nyt tässä mielessä myös yrittänyt 
poistaa maailmasta Versaillesin sanelun kaik¬ 
kein järjettömimmän toimenpiteen. Olen teh¬ 
nyt Puolan hallitukselle tarjouksen, jota Sak¬ 
san kansa on säikähtänyt. Ei kukaan muu kuin 
minä voinut ylipäänsä uskaltaa esittää sellais¬ 
ta tarjousta julkisesti. Sen vuoksi se voitiinkin 
tehdä vain kerran. Olen nyt mitä syvimmästi 
vakuuttunut siitä, että jos varsinkin Englannin 
taholta silloin, sen sijaan että sanomalehdis¬ 
tössä aloitettiin Saksaa vastaan hurja hyökkäys 
ja levitettiin tietoja, että Saksassa olisi toi¬ 
meenpantu liikekannallepano, jos sen sijaan 
olisi jotenkin kehoitettu Puolaa olemaan jär¬ 
kevä, niin Eurooppa voisi tällä hetkellä ja 25 
vuoden ajan eteenkinpäin nauttia mitä syvintä 
rauhaa. Mutta näin pääsi ensin valhe Saksan 
hyökkäysmielestä kuohuttamaan Puolan yleistä 
mielipidettä ja vaikeuttamaan Puolan halli¬ 
tuksen välttämättömien, selvien päätösten te¬ 
kemistä ja sitten ennen kaikkea takuulupauk- 
sen antaminen pääsi sumentamaan todellisten 
mahdollisuuksien rajan arvioimista. Puolan 
hallitus epäsi ehdotukset. Puolan yleinen mieli¬ 
pide alkoi lujasti vakuuttuneena siitä, että Eng¬ 
lanti ja Ranska nyt taistelisivat Puolan puo¬ 
lesta, esittää vaatimuksia, joita voisi pitää nau¬ 
rettavana mielettömyytenä, elleivät ne olisi 
niin määrättömän vaarallisia. Silloin alkoi sie¬ 
tämätön terrori, yli puoleentoista miljoonaan 
nousevien saksalaisten ruumiillinen ja talou¬ 
dellinen ahdistelu Saksan valtakunnan yhtey¬ 
destä luovutetuilla alueilla. En halua tässä pu¬ 
hua tapahtuneista kauhunteoista. Mutta myös 
Danzigissa herätettiin Puolan viranomaisten 
jatkuvilla oikeudenloukkauksilla kasvava tietoi¬ 
suus siitä, että se oli näennäisesti pelastuksetta 
kaupungin ja väestön kansalliselle luonteelle 
vieraan vallan mielivallan armoilla. 

Saanen esittää Teille, herra Daladier, kysy¬ 
myksen, miten Te ranskalaisena menettelisitte, 
jos urhean taistelun onnettoman päättymisen 
seurauksena joku teidän maakunnistanne eris¬ 
tettäisiin vieraan vallan miehittämällä käytä¬ 
vällä ja jokin suuri kaupunki — sanokaamme 

Marseille — estettäisiin tunnustautumasta rans¬ 
kalaiseksi ja jos tällä alueella asuvia ranska¬ 
laisia vainottaisiin, pahoinpideltäisiin, vieläpä 
petomaisesti murhattaisiin? Te olette ranska¬ 
lainen, herra Daladier, ja sen vuoksi minä tie¬ 
dän, miten Te toimisitte. Minä olen saksalai¬ 
nen. Herra Daladier, älkää epäilkökään, ettei 
kunniantuntoni ja tietoisuuteni velvollisuudes¬ 
tani saisi minua toimimaan juuri samalla ta¬ 
valla. Jos Teitä olisi kohdannut samanlainen 
onnettomuus kuin meitä, ymmärtäisittekö Te 
silloin, herra Daladier, sitä, että Saksa aivan 
aiheetta ryhtyisi puolustamaan sitä ajatusta, 
että käytävän Ranskan alueella pitäisi jäädä 
sillensä, että riistetyt alueet eivät saisi palata 
takaisin ja että Marseillen liittyminen Ranskaan 
kiellettäisiin. Minä en missään tapauksessa 
voi kuvitella, että Saksa tästä syystä taistelisi 
Teitä vastaan, sillä minä ja me kaikki olemme 
luopuneet Elsass-Lothringista välttääksemme 
enemmän verenvuodatuksen. Sitä vähemmän 
me tulisimme vuodattamaan verta ylläpitääk- 
semme vääryyttä, joka olisi Teille sietämätön 
ja meille merkityksetön. Kaiken, mitä Te, herra 
Daladier, esitätte kirjeessänne, tunnen minä 
samalla tavalla kuin Te. Vanhoina rintama- 
miehinä ehkä juuri me monilla elämänalueilla 
ymmärrämme toisiamme helpoimmin ja sen 
vuoksi minä pyydän Teitä ymmärtämään myös¬ 
kin sen, että kunnialliselle kansalle on mahdo¬ 
tonta hyljätä lähes kaksi miljoonaa ihmistä ja 
nähdä heitä omilla rajoillaan pahoinpideltä- 
vän. Sen vuoksi minä olen esittänyt selvän vaa¬ 
timuksen: Danzigin ja käytävän on palattava 
takaisin Saksan yhteyteen. Makedonialaiset 
olosuhteet on poistettava itärajaltamme. Minä 


en näe mitään mahdollisuutta saada taivute¬ 
tuksi Puolaa, joka nyt saamiensa takuitten tur¬ 
vissa tuntee itsensä haavoittamattomaksi, rau¬ 
hanomaiseen ratkaisuun. Minä epäilisin kui¬ 
tenkin kansamme kunniallista tulevaisuutta, el¬ 
lemme me tällaisten olosuhteiden vallitessa oli¬ 
si päättäväisiä ratkaisemaan kysymystä tavalla 
tai toisella. Jos kohtalo tämän johdosta pakot¬ 
taa meidän molempien kansat taisteluun, sil¬ 
loin tulisivat kuitenkin vaikuttimet olemaan eri¬ 
laiset. Minä, herra Daladier, taistelisin silloin 
kansani kanssa meille tehdyn vääryyden kor¬ 
jaamiseksi, muut sen voimassapysyttämiseksi. 
Tämä on sitä kohtalokkaampaa, kun monet 
myöskin Teidän kansanne merkittävimmät mie¬ 
het ovat oivaltaneet vuoden 1919 ratkaisun 
mielettömyyden samoinkuin sen pysyvän voi- 
massapitämisen mahdottomuuden. Minä olen 
selvillä niistä raskaista seuraamuksista, jotka 
aiheutuvat tuollaisesta ristiriidasta. Mutta mi¬ 
nä uskon, että Puola joutuisi kantamaan niistä 
raskaimmat, sillä aivan riippumatta siitä miten 
sota tästä kysymyksestä päättyisi. Puolan ny¬ 
kyinen valtio olisi joka tapauksessa joutuva 
perikatoon. 

Se, että kansojemme pitäisi ryhtyä uuteen 
veriseen hävityssotaan tämän asian vuoksi, ei 
ole vain Teille, herra Daladier, vaan myöskin 
minulle erittäin tuskallista. Mutta minä en näe, 
niinkuin jo olen maininnut, omalta kohdaltam¬ 
me mitään mahdollisuutta vaikuttaa Puolaan 
järkevässä mielessä sen asiaintilan korjaami¬ 
seksi, joka on Saksan kansalle ja Saksan val¬ 
takunnalle sietämätön. 

merk. Adoif Hitler. 


11. Englannin lähettilään Johtajalle elokuun 28 päivänä 1939 klo 22.30 
antama Englannin hallituksen memorandumi. 


Hänen Majesteettinsa hallitus on vastaan¬ 
ottanut Englannin Berlinin-lähettilään sille toi¬ 
mittaman Saksan valtakunnankanslerin tiedon¬ 
annon ja on perehtynyt siihen sen ansaitse¬ 
malla huolellisuudella. 

1. Hänen Majesteettinsa hallitus on tutustu¬ 
nut Herra Valtakunnankanslerin toivomukseen, 
että Saksan ja Englannin imperiumin välisten 
suhteiden perustana olisi ystävyys ja yhtyy täy¬ 
sin tähän toivomukseen. Englannin hallituskin 
uskoo, kuten Herra Valtakunnankansleri, että 
jos näiden kahden kansakunnan kesken voi¬ 
taisiin saada aikaan täydellinen ja pysyvä 
yhteisymmärrys, niin se koituisi kummallekin 
kansalle suunnattomaksi siunaukseksi. 

2. Herra Valtakunnankanslerin tiedoitus kä¬ 
sittelee kahta kysymysryhmää — niitä kysy¬ 
myksiä, jotka nykyisin ovat Saksan ja Puolan 
välisten ristiriitaisuuksien aiheena, ja niitä, 


(Käännös) 

jotka koskettelevat Saksan ja Suurbritannian 
välisiä lopullisia suhteita. Näiden viimeksi¬ 
mainittujen kysymysten yhteydessä Hänen Ma¬ 
jesteettinsa hallitus toteaa, että Herra Valta¬ 
kunnankansleri on hahmoitellut erinäisiä ehdo¬ 
tuksia, jotka hän määrätyllä ehdolla olisi val¬ 
mis esittämään Englannin hallitukselle yleisen 
yhteisymmärryksen aikaansaamiseksi. Nämä 
ehdotukset on luonnollisesti esitetty vain aivan 
yleispiirteittäin ja ne kaipaisivat tarkempaa 
määrittelyä. Mutta Hänen Majesteettinsa halli¬ 
tus on täysin valmis ottamaan ne eräin lisäyk¬ 
sin keskustelun kohteiksi ja olisi valmis, jos 
Saksan ja Puolan väliset kiistakysymykset pois¬ 
tettaisiin rauhanomaista tietä, ryhtymään niin 
pian kuin mahdollista tätä koskeviin neuvotte¬ 
luihin toivoen vilpittömästi yhteisymmärrykseen 
pääsemistä. 

3. Ehto, jonka Herra Valtakunnankansleri 
asettaa, on, että Saksan ja Puolan väliset ris- 

tiriitaisuudet on sitä ennen ratkaistava. Tässä 
suhteessa Hänen Majesteettinsa hallitus on ai¬ 
van samaa mieltä. Kaikki riippuu kuitenkin 
ratkaisun laadusta ja menetelmästä, jota sen 
saavuttamiseksi käytetään. Näistä seikoista, 
joiden tärkeys lienee Herra Valtakunnankans¬ 
lerille selvä, ei ole mainittu mitään hänen tie¬ 
dotuksessaan ja Hänen Majesteettinsa halli¬ 
tus tuntee olevansa pakotettu viittaamaan sii¬ 
hen, että sopiminen näistä kahdesta seikasta 
on ehdottoman välttämätöntä, jotta tämä asia 
voisi edistyä. Saksan hallitus lienee tietoinen 
siitä, että Hänen Majesteettinsa hallituksella 
on Puolaa kohtaan velvollisuuksia, jotka sito¬ 
vat sitä ja jotka se aikoo täyttää. Se ei voisi 
jonkin Suurbritannialle tarjotun edun tähden 
suostua ratkaisuun, joka vaarantaisi valtion 
riippumattomuutta, jolle Englannin hallitus on 
antanut takuunsa. 

4. Hänen Majesteettinsa hallituksen mielestä 
olisi Saksan ja Puolan välisten riitaisuuksien 
järkevä ratkaisu saavutettavissa ja se pitäisi 
myöskin saavuttaa sellaisella perustalla, joka 
sisältäisi Puolan oleellisimpien etujen varmis¬ 
tuksen, ja Hänen Majesteettinsa hallitus muis¬ 
taa, että Herra Valtakunnankansleri huhtikuun 
28 päivänä pitämässään puheessa on tunnus¬ 
tanut näiden etujen tärkeyden Puolalle. 

Mutta kuten Englannin pääministeri elokuun 
22 päivänä Herra Valtakunnankanslerille 
osoittamassaan kirjeessä esitti, on Hänen Ma¬ 
jesteettinsa hallituksen mielestä välttämätöntä 
niiden neuvottelujen menestymiseksi, jotka 
edeltäisivät sopimusta, että olisi ennakolta 
varmaa, että muut vallat takaisivat aikaansaa¬ 
tavan sopimuksen. Hänen Majesteettinsa hal¬ 
litus olisi valmis, mikäli sitä koskeva toivomus 
esitettäisiin, myötävaikuttamaan sellaisen ta¬ 
kuun tehokkaaseen toteuttamiseen. 

Hänen Majesteettinsa hallituksen mielestä 
on tästä johtopäätöksenä, että lähimpänä toi¬ 
menpiteenä olisi ryhdyttävä välittömiin neu¬ 
votteluihin Saksan ja Puolan hallitusten kesken 
sellaisella perustalla, joka sisältäisi yllämai¬ 
nitut periaatteet, nimittäin Puolan välttämät¬ 
tömien etujen ja sopimuksen kansainvälisen 
takauksen varmistamisen. Puolan hallitus on 
jo lopullisesti vahvistanut Hänen Majesteettinsa 
hallitukselle olevansa valmis tällä perustalla 
ryhtymään neuvotteluihin ja Hänen Majesteet¬ 
tinsa hallitus toivoo, että myöskin Saksan halli¬ 
tus puolestaan olisi valmis myöntymään tällai¬ 
seen menetelmään. 

Jos, kuten Hänen Majesteettinsa hallitus 
toivoo, tällaiset neuvottelut johtaisivat sopi¬ 
mukseen, olisi tie avoinna neuvotteluille mai¬ 
nitusta laajemmasta Suurbritannian ja Saksan 
välisestä yhteisymmärryksestä, jota nämä mo¬ 
lemmat kansat tavoittelevat. 

5. Hänen Majesteettinsa hallitus on yhtä 
mieltä Herra Valtakunnankanslerin kanssa 
'silitä, että eräs Saksan ja Puolan välillä vallit¬ 
sevaa tilannetta koskeva päävaara johtuu vä- 
hemmistökansallisuuksien kohtelusta levitetyis¬ 


tä tiedoista. Nykyinen jännitystila, sen yhtey¬ 
dessä esiintyneet rajavälikohtaukset, tiedot pa¬ 
hoinpitelyistä ja kiihoittava propaganda ovat 
ainaisena vaarana rauhalle. On ilmeisesti 
äärimmäisen kiireellistä ja välttämätöntä, että 
kaikki tämänkaltaiset välikohtaukset ehkäis¬ 
tään viipymättä ja lujaotteisesti ja että vahvis¬ 
tamattomien huhujen levittäminen estetään, 
jotta saataisiin syntymään määräaika, jonka 
kuluessa voitaisiin ilman provokatiota molem¬ 
min puolin yksityiskohtaisesti tutkia ratkaisun 
mahdollisuuksia. Hänen Majesteettinsa halli¬ 
tus on varma siitä, että molemmat asiaan osal¬ 
liset hallitukset ovat täysin tietoisia näiden aja¬ 
tusten oikeudesta. 

6. Hänen Majesteettinsa hallitus on tyhjen¬ 
tävästi ilmaissut oman asenteensa Saksan ja 
Puolan välisiin erikoisiin riitakysymyksiin. Se 
luottaa siihen, ettei Herra Valtakunnankansleri 
usko, että Hänen Majesteettinsa hallitus — sen 
vuoksi, että se pitää tarkasti kiinni velvoituk¬ 
sistaan Puolaa kohtaan — ei pyrkisi käyttä¬ 
mään koko vaikutusvaltaansa niin Saksaa kuin 
Puolaa tyydyttävän ratkaisun aikaansaami¬ 
seksi. 

Tällaisen ratkaisun saavuttaminen tuntuu 
Hänen Majesteettinsa hallituksesta ehdottoman 
välttämättömältä ei vain syistä, jotka ovat vä¬ 
littömässä yhteydessä itse ratkaisun kanssa, 
vaan myös niiden laajakantoisempien ajatus¬ 
ten tähden, joista Herra Valtakunnankansleri 
on niin suurella vakaumuksella puhunut. 

7. On tarpeetonta tässä vastauksessa ko¬ 
rostaa rauhanomaisen ratkaisun etuja siihen 
verraten, että päätettäisiin ratkaista kysymyk¬ 
seen tulevat probleemit asevoimin. Tällaisen 
päätöksen seuraukset esitettiin selvästi päämi¬ 
nisterin elokuun 22 päivänä Herra Valtakun¬ 
nankanslerille lähettämässä kirjeessä, eikä Hä¬ 
nen Majesteettinsa hallitus epäile, että Herra 
Valtakunnankansleri oivaltaa nämä seurauk¬ 
set yhtä selvästi kuin Hänen Majesteettinsa 
hallitus itse. 

Toisaalta Hänen Majesteettinsa hallitus us¬ 
koo, todeten mielenkiinnolla Herra Valtakun¬ 
nankanslerin tiedoituksessa olleen viittauksen 
varustusten rajoittamiseen, että jos rauhan¬ 
omainen ratkaisu voidaan saavuttaa, niin voi¬ 
daan luottamuksella edellyttää muun maail¬ 
man kannatusta niille käytännöllisille toimen¬ 
piteille, jotka tekisivät mahdolliseksi toteuttaa 
varman ja hankauksitta tapahtuvan siirtymisen 
sotavalmiudesta normaalisiin rauhanaikaisiin 
toimiin. 

8. Näiden Saksan ja Puolan välisten kysy¬ 
mysten oikeudenmukainen ratkaiseminen voi 
avata tien maailmanrauhalle. Jos tällaista rat¬ 
kaisua ei tapahdu, niin murskautuisivat toiveet 
Saksan ja Suurbritannian välisen paremman 
yhteisymmärryksen aikaansaamisesta; nämä 
molemmat kansakunnat joutuisivat toistensa 
kanssa ristiriitaan ja koko maailma voisi hel¬ 
posti joutua sotaan. Sellainen tulos olisi histo¬ 
riassa vertaansa vailla oleva katastrofi. 

12. Englannin lähettiläälle elokuun 29 päivänä 1939 klo 18.45 
annettu Johtajan vastaus Englannin hallitukselle. 


Englannin kuninkaallinen lähettiläs Berlinis- 
sä on toimittanut Englannin kuninkaallisen hal¬ 
lituksen tietoon ehdotukset, jotka katsoin ole- 
vani velvollinen tekemään 

1. vielä kerran ilmaistakseni Saksan valta- 
kunnanhallituksen halun saada aikaan 
vilpitön yhteisymmärrys, yhteistyö ja ys¬ 
tävyys Saksan ja Englannin välillä; 

2. jottei syntyisi epäilystä siitä, että sen yh- # 
teisymmärryksen hintana emme aio luo¬ 
pua mistään Saksan elintärkeistä eduista 
tai peräti vaatimuksista, jotka perustuvat 
niin yleiseen inhimilliseen oikeuteen kuin 
myöskin kansamme kansallisen arvon ja 
kunnian velvoituksiin. 

Saksan hallitus on tyydytyksellä todennut 
Englannin kuninkaallisen hallituksen vastaus- 
kirjeistä ja Englannin kuninkaallisen lähettilään 
suullisista selvityksistä, että myös Englannin 
kuninkaallinen hallitus puolestaan on valmis 
parantamaan Saksan ja Englannin välisiä suh¬ 
teita sekä kehittämään ja laajentamaan niitä 
Saksan tekemien esitysten hengessä. 

Englannin hallitus on sen ohessa myös va¬ 
kuuttunut siitä, että Saksan ja Puolan välisen 
sietämättömäksi käyneen jännitystilan selvittä¬ 
minen on tämän toiveen toteuttamisen edel¬ 
lytys. 

Viime vuoden syyskuusta lähtien ja viimeksi 
maaliskuussa 1939 Puolan hallitukselle esitet¬ 
tiin suullisesti ja kirjallisesti ehdotuksia, jotka 
Saksan ja Puolan välillä silloin vallinneen ys¬ 
tävyyden huomioon ottaen saattoivat tehdä 
mahdolliseksi molempien osapuolien kannalta 
hyväksyttävän kiistakysymyksen ratkaisun. 
Englannin kuninkaallinen hallitus on tietoinen 
siitä, että Puolan hallitus luuli olevansa pako¬ 
tettu lopullisesti epäämään nämä ehdotukset 
tämän vuoden maaliskuussa. Se on samalla 
käyttänyt tätä epäämistä tekosyynä tai aihee¬ 
na ryhtyäkseen sotilaallisiin toimenpiteisiin, 
joita siitä pitäen on jatkuvasti tehostettu. Jo 
kuluneen kuukauden keskivaiheilla on Puolan 
valtio itse asiassa toimeenpannut liikekannalle¬ 
panon. Sen yhteydessä on tapahtunut lukui¬ 
sia Danzigin vapaakaupungin loukkaamisia 
Puolan viranomaisten aiheuttamina. Tälle kau¬ 
pungille lähetettiin enemmän tai vähemmän 
uhkaavia vaatimuksia. Raja suljettiin ensin tul¬ 
lipoliittisin toimenpitein, mutta nyttemmin tä¬ 
tä sulkua on laajennettu myös sotilaallisesti 
ja liikenneteknillisesti, minkä tarkoituksena on 
ollut tämän saksalaisen yhteisön poliittinen 
musertaminen ja taloudellinen hävittäminen. 

Tämän lisäksi on tapahtunut mitä julmimpia, 
barbaarisia Puolassa olevan suuren saksalai¬ 
sen kansanryhmän pahoinpitelyjä ja muita 


vainoamisia, jotka vieläpä johtivat monien 
siellä asuvien saksalaisten surmaamiseen tai 
kodeistaan raastamiseen mitä julmimmilla ta¬ 
voilla. Tällaiset olosuhteet ovat suurvallalle 
sietämättömät. Ne ovat pakottaneet Saksan, 
sen katseltua tätä kuukausimäärin syrjästä, 
nyttemmin myös ryhtymään tarpeellisiin toi¬ 
menpiteisiin Saksan oikeutettujen etujen tur¬ 
vaamiseksi. Saksan valtakunnanhallitus voi 
vain vakuuttaa Englannin hallitukselle mitä va¬ 
kavimmin, että nyt on tultu siihen kohtaan, jos¬ 
sa enempi vääryyksien sietäminen tai edes nii¬ 
den syrjästä seuraaminen on mahdotonta. 

Saksan valtakunnanhallituksen vaatimus vas¬ 
taa alusta alkaen tarpeelliseksi havaittua Ver¬ 
saillesin sopimuksen tarkistusta tällä alueella; 
siihen sisältyy Danzigin ja käytävän palautta¬ 
minen Saksalle ja saksalaisten kansanryhmien 
elämän turvaaminen Puolalle jäävillä alueilla. 

Saksan valtakunnanhallitus toteaa tyydytyk¬ 
sellä, että myös Englannin kuninkaallinen hal¬ 
litus on periaatteessa varma siitä, että syntynyt 
tilanne on ratkaistava. Se luulee saavansa us¬ 
koa, ettei Englannin kuninkaallinen hallitus¬ 
kaan epäile sitä, että tässä ei enää ole kysy¬ 
mys asioista, joiden järjestämiseksi on käytettä¬ 
vissä päiviä tai viikkoja, vaan että aikaa on 
ehkä jäljellä vain muutamia tunteja. Sillä ot¬ 
taen huomioon Puolassa vallitsevat sekavat 
olot on milloin hyvänsä mahdollisuus sellaisten 
tekojen tapahtumiseen, joita Saksan voisi olla 
mahdoton toimettomana katsella. 

Jos Englannin kuninkaallinen hallitus yhä 
luulee, että nämä vaikeat ristiriidat voitaisiin 
ratkäista välittömien neuvottelujen tietä, ei 
Saksan valtakunnanhallitus voi valitettavasti 
enää ilman muuta yhtyä tähän käsitykseen, 
sillä sehän on yrittänyt aukaista tien tällaiselle 
rauhanomaiselle neuvottelulle, mutta Puolan 
hallitus ei tukenut sitä näissä yrityksissä, vaan 
torjui ne kiihkomielisin sotilaallisluontoisin toi¬ 
menpitein, jotka tähtäsivät asiain edelläesite¬ 
tyn lopullisen kehityksen suuntaan. 

Englannin kuninkaallinen hallitus pitää tär¬ 
keinä kahta seikkaa: 

1. että välittömien neuvottelujen avulla mitä 
nopeimmin poistetaan uhkaavan pur¬ 
kauksen vaara, joka on olemassa, ja että 

2. ratkaisun tapahduttua jäljelle jäävän 
Puolan valtion olemassaololle annetaan 
kansainvälisin takuin taloudellisesti ja po¬ 
liittisesti tarpeellinen turva. 

Saksan valtakunnanhallituksen on näiden 
seikkojen kohdalta esitettävä seuraavaa: 

Vaikka Saksan hallitus epäileekin tällaisten 
välittömien neuvottelujen mahdollisuuksia, ai¬ 
koo se kuitenkin hyväksyä Englannin ehdotuk- 

sen ja ryhtyä näihin neuvotteluihin. Saksan 
hallitus tekee tämän — kuten jo tähdennettiin 
— ainoastaan sen Englannin kuninkaalliselta 
hallitukselta saamansa ilmoituksen johdosta, 
että tämäkin toivoo ystävyyssopimusta lähetti¬ 
läs Hendersonille annettujen viitteiden perus¬ 
teella. Saksan hallitus tahtoo siten antaa Eng¬ 
lannin kuninkaalliselle hallitukselle ja Englan¬ 
nin kansalle todistuksen Saksan vilpittömästä 
tahdosta päästä pysyvään ystävyyteen Suur- 
britannian kanssa. 

Saksan valtakunnanhallituksen on kuitenkin 
velvollisuuksiensa mukaisesti huomautettava 
Englannin hallitukselle siitä, että se, mikäli Puo* 
lassa alueellisessa suhteessa tapahtuisi uudel¬ 
leenjärjestelyjä, ei enää voisi Neuvostoliiton 
kanssa neuvottelematta sitoutua takuihin tai 
niihin osallistumiseen. 


Muuten Saksan valtakunnanhallitus ei ole 
ehdotuksiaan tehdessään milloinkaan afkönut 
kajota Puolan elintärkeisiin etuihin eikä tehdä 
kyseenalaiseksi riippumattoman Puolan valtion 
olemassaoloa. Saksan valtakunnanhallitus 
suostuu sen vuoksi vastaanottamaan Englan¬ 
nin kuninkaallisen hallituksen tarjoaman väli¬ 
tyksen kaikilla valtuuksilla varustetun puola¬ 
laisen neuvottelijan lähettämiseksi Berliniin. 
Se odottaa tämän henkilön saapuvan keski¬ 
viikkona elokuun 30 päivänä 1939. 

Saksan valtakunnanhallitus tulee heti val¬ 
mistamaan ehdotukset sen kannalta hyväksyt¬ 
täväksi ratkaisuksi ja mikäli mahdollista asetta¬ 
maan nämä puolalaisen neuvottelijan saapu¬ 
miseen mennessä myös Englannin hallituksen 
käytettäviksi. 


13. Saksan Varsovan-asiainhoitajan puhelintiedoitus ulkoasiain¬ 
ministeriölle elokuun 30 päivänä 1939 klo 17.30. 

Tunti sitten määrättiin Puolassa julisteilla kaikkien niiden henkilöiden on ilmoittaudut- 
yleinen liikekannallepano. Ensimmäinen liike- tava, joilla on valkoinen kutsuntakortti. 
kannallepanopäivä on elokuun 31 päivä; 


14. Englannin lähettilään Saksan ulkoasiainministerille elokuun 


30 päivänä 1939 klo 24 yöllä antama 


1. Hänen Majesteettinsa hallitus antaa ar¬ 
voa sille, että Saksan hallitus vastaukseensa 
sisältyvässä selityksessä mitä ystävällisimmin 
viittaa toivomukseensa Saksan ja Englannin 
välisestä yhteisymmärryksestä, ja Englannin 
hallitus antaa myöskin arvoa ilmoitukselle, että 
tämä ajatus on vaikuttanut Saksan hallituksen 
politiikkaan. 

2. Hänen Majesteettinsa hallitus ilmaisee 
uudelleen, että se ehdottomasti yhtyy Saksan 
hallituksen toivomukseen suhteiden paranta¬ 
misesta. On kuitenkin huomattava, ettei se 
tämän parannuksen hyväksi voi panna alttiik¬ 
si ystäviensä etuja. Se ymmärtää täysin, ettei 
Saksan hallitus voi uhrata Saksan elinehtoja, 
mutta Puolan hallitus on samassa asemassa, 
ja Hänen Majesteettinsa hallitus uskoo, etteivät 
näiden molempien maiden elinedut ole yh- 
teensoveltumattomia. 

3. Hänen Majesteettinsa hallitus toteaa, että 
Saksan hallitus hyväksyy Englannin ehdotukset 
ja on valmis ryhtymään Puolan hallituksen 
kanssa välittömään mielipiteiden vaihtoon. 


Englannin hallituksen memorandumi. 

(Käännös.) 

4. Hänen Majesteettinsa hallitus uskoo voi¬ 
vansa olettaa Saksan hallituksen periaatteel¬ 
lisesti hyväksyvän sen ehdon, että kaikki jär¬ 
jestelyt alistetaan kansainvälisen takuun koh¬ 
teiksi. Kysymystä, kenen on osallistuttava täl¬ 
laiseen takuuseen, tullaan myöhemmin pohti¬ 
maan ja Hänen Majesteettinsa hallitus toivoo, 
että Saksan hallitus tulee ajanhukan välttämi¬ 
seksi heti ryhtymään toimenpiteisiin Neuvosto¬ 
tasavaltojen Liiton myöntymisen saavuttami¬ 
seksi. Tämän vallan osallistumista takuuseen 
Hänen Majesteettinsa hallitus on aina edellyt¬ 
tänyt. 

5. Hänen Majesteettinsa hallitus toteaa 
edelleen, että Saksan hallitus hyväksyy Eng¬ 
lannin kannan Puolan elinehtoihin ja riippu¬ 
mattomuuteen nähden. 

6. Niiden erikoisten vaatimusten kohdalta, 
joista Saksan hallitus tiedoittaa vastauksensa 
aikaisemmassa kohdassa, on Hänen Majesteet¬ 
tinsa hallituksen tehtävä nimenomainen va¬ 
raus. Se toteaa, että Saksan hallitus parhail¬ 
laan valmistelee ehdotuksia ratkaisuksi. Epäi- 

lemättä näitä ehdotuksia tullaan mielipitei¬ 
den vaihdon aikana huolellisesti tarkastamaan. 
Silloin voidaan ratkaista, missä määrin ne ovat 
yhteensovellettavissa niiden oleellisten ehto¬ 
jen kanssa, jotka Hänen Majesteettinsa halli¬ 
tus on esittänyt ja jotka Saksan hallitus on il¬ 
maissut olevansa valmis hyväksymään. 

7. Hänen Majesteettinsa hallitus tulee heti 
ilmoittamaan Puolan hallitukselle Saksan hal¬ 
lituksen vastauksesta. Neuvottelun laadusta ja 
sen valmisteluista on luonnollisesti Saksan ja 
Puolan hallitusten mitä kiireimmin sovittava. 
Hänen Majesteettinsa hallitus on kuitenkin sitä 
mieltä, ettei tämän yhteyden aikaansaaminen 
jo tänään olisi mahdollista. 

8. Hänen Majesteettinsa hallitus tunnustaa 
täysin, että neuvottelut on aloitettava kiireelli¬ 
sesti ja yhtyy Herra Valtakunnankanslerin ar¬ 


veluihin, jotka perustuvat siihen, että kaksi lii¬ 
kekannalle pantua sotajoukkoa on toisiaan 
vastassa aivan lähekkäin. Se tahtoisi sen täh¬ 
den mitä painokkaimmin ehdottaa, että mo¬ 
lemmat osapuolet sitoutuvat siihen, ettei neu¬ 
vottelujen aikana tapahdu mitään sotilaallisia 
hyökkäystoimia. Hänen Majesteettinsa halli¬ 
tus luottaa siihen, että se saisi Puolan halli¬ 
tukselta tähän myöntymyksen, jos Saksan hal¬ 
litus suostuisi antamaan samanlaisen vakuu¬ 
tuksen. 

9. Hänen Majesteettinsa hallitus tahtoisi 
edelleen ehdottaa, että väliaikaisesti luotai¬ 
siin Danzigiile modus vivendi (väliaikai¬ 
nen järjestely) sellaisten välikohtausten ehkäi¬ 
semiseksi, jotka olisivat omiaan vieläkin vai¬ 
keuttamaan Saksan ja Puolan suhteita. 

Berlinissä elokuun 30 päivänä 1939. 


15. Danzigin ja käytävän probleemin sekä Saksan ja Puoian väli¬ 
sen vähemmistökysymyksen järjestelyehdotuksen sisältävä Saksan 
virallinen tiedoitus elokuun 31 päivänä klo 21. 


Elokuun 28 päivänä 1939 Saksan hallitukselle 
jättämässään nootissa Englannin Kuninkaalli¬ 
nen Hallitus on selittänyt olevansa valmis aset¬ 
tumaan välittäjäksi välittömien neuvottelujen 
aikaansaamiseksi Saksan ja Puolan kesken 
niitä koskevissa kiistakysymyksissä. Sen ohessa 
Englannin hallitus antoi selvästi ymmärtää ole¬ 
vansa myös tietoinen siitä, että olisi pakko kii¬ 
rehtiä toimintaa, ottaen huomioon jatkuvat vä¬ 
likohtaukset ja Euroopan yleisen jännitystilan. 

Elokuun 29 päivänä antamassaan vastaus- 
nootissa Saksan valtakunnanhallitus, huolimat¬ 
ta siitä, että se epäilee Puolan hallituksen ha¬ 
lua päästä yleensä minkäänlaiseen yhteisym¬ 
märrykseen, on selittänyt rauhan takia ole¬ 
vansa valmis hyväksymään Englannin välityk¬ 
sen tai sitä koskevan ehdotuksen. Saksan val¬ 
takunnanhallitus on kaikki vallitsevat olosuh¬ 
teet huomioonottaen pitänyt välttämättömänä 
viitata tässä nootissaan siihen, että jos yleensä 
tahdotaan välttää tuhon vaara, on toimittava 
nopeasti ja viivyttelemättä. Tässä mielessä se 
on selittänyt olevansa valmis elokuun 30 päi¬ 
vän iltaan mennessä 1939 ottamaan vastaan 
Puolan hallituksen valtuutetun, edellytyksellä, 
että tällä tosiaankin on valtuudet ei vain kes¬ 
kustelemiseen, vaan myös neuvottelujen käy¬ 
miseen ja asioista päättämiseen. 

Saksan hallitus on edelleen ilmoittanut usko¬ 
vansa, että se ennen Puolan neuvottelijan Ber- 
liniin saapumista voi saada aikaan sen, että 
Englannin hallituksella on tilaisuus tutustua 
Saksan yhteisymmärrystarjouksen perusteihin. 

Sen sijaan että valtakunnanhallitukselle oli¬ 
si saapunut ilmoitus arvovaltaisen Puolan val¬ 
tuutetun saapumisesta, on valtakunnanhallitus 


vastaukseksi yhteisymmärrysvalmiuteensa en¬ 
siksi saanut tiedon Puolan liikekannallepanosta 
ja vasta elokuun 30 päivänä kello 12 tienoilla 
yöllä Englannin hallituksen hyvin yleistä laatua 
olevan vakuutuksen, että se on halukas vai¬ 
kuttamaan neuvottelujen aloittamiseen. 

Huolimatta siitä, että Saksan hallituksen 
odottaman Puolan valtuutetun saapumatta 
jääminen oli poistanut sen edellytyksen, että 
Englannin hallitukselle olisi voitu vielä tiedos¬ 
taa Saksan valtakunnanhallituksen käsitys 
mahdollisista neuvotteluperusteista — koskapa 
Englannin hallitus oli puoltanut Saksan ja Puo¬ 
lan keskeisiä välittömiä neuvotteluja — antoi 
valtakunnan ulkoasiainministeri v. Ribbentrop 
Englannin viime nootin johdosta Englannin lä¬ 
hettiläälle tarkan tiedon sen Saksan ehdotuk¬ 
sen sanamuodosta, jota siinä tapauksessa, että 
Puolan valtuutettu olisi saapunut, olisi käytetty 
neuvottelujen perustana. 

Saksan valtakunnanhallitus uskoi olevansa 
oikeutettu odottamaan, että Puolan valtuutettu 
näiden olosuhteiden vallitessa ainakin heti jäl¬ 
jestäpäin olisi nimetty. Sillä eihän voida vaa¬ 
tia, että valtakunnanhallitus puolestaan ei ai¬ 
noastaan jatkuvasti huomauta valmiudestaan 
tällaisiin neuvotteluihin ryhtymiseksi, vaan myös 
on odottamassa sitä, kun taas Puola tarjoaa 
sille tyhjiä verukkeita ja mitäänsanomattomia 
selittelyjä. 

Puolan lähettilään sillä aikaa tekemistä*eh- 
dotuksista taas ilmenee jälleen, ettei hänellä¬ 
kään ole valtuuksia ryhtyä minkäänlaisiin kes¬ 
kusteluihin, saati sitten neuvottelemaan. 

Johtaja ja valtakunnanhallitus ovat täten kak- 

si päivää turhaan odottaneet Puolan valtuute¬ 
tun neuvottelijan saapumista. 

Näiden olosuhteiden vallitessa Saksan val¬ 
takunnanhallitus pitää ehdotuksiaan myöskin 
tällä kertaa käytännöllisesti katsoen torjuttui¬ 
na, vaikkakin se on sitä mieltä, että ne siinä 
muodossa, jossa ne on tiedoitettu myöskin 


Englannin hallitukselle, ovat enemmän kuin lo¬ 
jaaleja, oikeudenmukaisia ja toteutettavissa 
olevia. 

Valtakunnanhallitus pitää sopivana julkaista 
nämä valtakunnan ulkoasiainministerin v. Rib- 
bentropin Englannin lähettiläälle ilmoittamat 
neuvotteluperusteet. 


Ehdotus Danzigin ja käytävän probleemin sekä Saksan ja Puolan 
välisen vähemmistökysymyksen järjestämiseksi. 


Tällä hetkellä on Saksan valtakunnan ja 
Puolan välinen tilanne sellainen, että jokainen 
vielä tapahtuva välikohtaus johtaa molemmilla 
puolilla asemissa olevien sotavoimien yhteen¬ 
ottoon. Kaikkien rauhanomaisten ratkaisujen 
on oltava sellaisia, etteivät ne tapahtumat, joi¬ 
den seuraus tämä tilanne on, voi toistua lä¬ 
himmän tilaisuuden tullen saattaen ei ainoas¬ 
taan Itä-Euroopan vaan muitakin alueita tähän 
samaan jännitystilaan. Syynä tähän kehityk¬ 
seen on 

1. Versaillesin sanelulla vedetty mahdoton 
raja, 

2. vähemmistön osaksi tullut mahdoton koh¬ 
telu erotetuilla alueilla. 

Saksan valtakunnanhallitus perustaa nämä 
ehdotuksensa siihen, että on löydettävä lopul¬ 
linen ratkaisu, joka poistaa tämän rajan ai¬ 
heuttaman mahdottoman tilanteen, takaa mo¬ 
lemmille osapuolille niille elintärkeät yhdys¬ 
tiet, poistaa vähemmistöprobleemin mikäli 
suinkin mahdollista ja järjestää, ellei tämä ole 
mahdollista, vähemmistöjen kohtalon siedettä¬ 
väksi takaamalla turvallisesti niiden oikeudet. 

Saksan valtakunnanhallitus on varma siitä, 
että on välttämätöntä paljastaa ja täydessä 
laajuudessaan hyvittää vuodesta 1918 lähtien 
tapahtuneet taloudelliset ja henkilökohtaiset 
vahingot. Se katsoo luonnollisesti tämän vel¬ 
voituksen molempia osapuolia sitovaksi. 

Näiden ajatusten perusteella Saksan valta¬ 
kunnanhallitus ehdottaa seuraavaa: 

1. Danzigin vapaakaupunki palautetaan 
sen puhtaasti saksalaisen luonteen ja sen 
väestön yksimielisen tahdon mukaisesti 
heti Saksan valtakunnan yhteyteen. 

2. Niin sanottu käytäväalue, joka ulottuu 
Itämerestä aina linjalle Marienvverder— 
Graudenz—Kulm—Bromberg (nämä kau¬ 
pungit mukaan lukien) ja sitten suunnil¬ 
leen länteen Schönlankeen asti, saa itse 


ratkaista, haluaako se kuulua Saksaan vai 
Puolaan. 

3. Tämän vuoksi toimitetaan mainitulla 
alueella kansanäänestys. Äänioikeutet¬ 
tuja ovat kaikki ne saksalaiset, jotka tam¬ 
mikuun 1 päivänä v. 1918 asuivat tällä 
alueella tai jotka ovat mainittuun päivään 
mennessä syntyneet siellä sekä kaikki 
mainittuna päivänä alueella asuneet taik¬ 
ka siihen mennessä siellä syntyneet puo¬ 
lalaiset, kashubit y.m. Tältä alueelta kar¬ 
kotetut saksalaiset palaavat sinne suo¬ 
rittamaan äänestämisen. 

Äänestyksen puolueettomuuden tur¬ 
vaamiseksi ja sitä varten tarpeellisten laa¬ 
jojen valmistelujen suorittamiseksi asete¬ 
taan tämä mainittu alue Saarin alueen ta¬ 
voin heti muodostettavan kansainvälisen 
komission alaiseksi. Komission muodosta¬ 
vat neljä suurvaltaa, Italia, Neuvostoliit¬ 
to, Ranska ja Englanti. Tällä komissiolla 
on alueella kaikki valtuudet. Tämän vuok¬ 
si alueelta on sovittavan, mahdollisimman 
lyhyen määräajan kuluessa poistettava 
puolalainen sotaväki, puolalaiset poliisit 
ja puolalaiset viranomaiset. 

4. Tähän alueeseen ei lueta puolalaista 
Gdynian satamaa, joka periaatteellisesti 
on Puolan valta-aluetta, mikäli se alueel¬ 
lisesti rajoittuu puolalaiseen asutusaluee¬ 
seen. 

Saksa ja Puola määräisivät tämän puo¬ 
lalaisen satamakaupungin lähemmät ra¬ 
jat, tai tarpeen vaatiessa ne määräisi 
kansainvälinen sovintotuomiokomitea. 

5. Oikeudenmukaisen äänestyksen toimitta¬ 
mista varten tarpeellisten laajojen töiden 
suorittamiseen välttämättömän ajan tur¬ 
vaamiseksi ei äänestystä toimeenpanna 
aikaisemmin kuin 12 kuukauden kuluttua. 

6. Jotta tämän ajan kuluessa Saksan yhteys 
Itäpreussiin ja Puolan yhteys merelle oli¬ 
si rajoittamattomasti taattu, määrätään 

teitä ja rautateitä, joilla vapaa kautta¬ 
kulkuliikenne on mahdollinen. Tässä lii¬ 
kenteessä saadaan periä vain sellaisia 
maksuja, jotka ovat tarpeelliset liikenne- 
teiden ylläpitämiseksi ja kuljetusten suo¬ 
rittamiseksi. 

7. Alueen liittymisen jompaankumpaan val¬ 
tioon ratkaisee annettujen äänien yksin¬ 
kertainen enemmistö. 

8. Jotta äänestyksen tapahduttua, — ol¬ 
koon ratkaisu mikä tahansa — Saksan 
vapaa liikenne maakuntaansa Danzig— 
Itäpreussi ja Puolan yhteys merelle olisi 
taattu, annetaan Saksalle siinä tapauk¬ 
sessa, että äänestysalue joutuu Puolalle, 
eksterritoriaalinen liikennevyöhyke auto¬ 
tien ja neliraiteisen rautatielinjan raken¬ 
tamiseksi esim. suunnassa Putow—Dan¬ 
zig tai Putow—Dirschau. Tie ja rautatie 
rakennetaan sillä tavalla, että ne eivät 
kosketa Puolan liikenneyhteyksiä, ts. ne 
johdetaan niiden ylitse tai alitse. Vyö¬ 
hykkeen leveys määrätään 1 kilometriksi 
ja se on Saksan valta-aluetta. 

Jos äänestys ratkeaa Saksan eduksi, 
saa Puola vapaata ja rajoittamatonta yh¬ 
teyttä varten satamaansa Gdyniaan sa¬ 
manlaisen eksterritoriaalisen tie- ja rauta¬ 
tieyhteyden oikeudet, jotka Saksalla olisi 
päinvastaisessa tapauksessa. 

9. Jos käytävä joutuu Saksan valtakunnalle, 
tämä selittää olevansa valmis ryhtymään 
Puolan kanssa väestönsiirtoihin siinä mää¬ 
rässä kuin tämä käytäväalueella on mah¬ 
dollista. 

10. Puolan mahdollisesti toivomia erikoisoi¬ 
keuksia Danzigin satamassa käsiteltäisiin 
samanvertaisesti kuin Saksan samoja oi¬ 
keuksia Gdynian satamassa. 

11. Jotta tältä alueelta molemmin puolin voi¬ 
taisiin poistaa kaikenlainen uhkauksen 
tuntu, tulisivat Danzig ja Gdynia olemaan 
luonteeltaan pelkästään kauppakaupun¬ 
keja, ts. ilman sotilaallisia laitoksia ja lin¬ 
noituksia. 

12. Helan niemimaa, joka äänestyksen mu¬ 
kaisesti joutuisi joko Puolan tai Saksan 


yhteyteen, olisi joka tapauksessa myös 
demilitarisoitava. 

13. Kun Saksan valtakunnanhallituksella on 
aihetta mitä ankarimpiin valituksiin Puo¬ 
lan harjoittamaa vähemmistöjen kohtelua 
vastaan ja Puolan hallitus puolestaan us¬ 
koo myös olevan syytä valituksiin Saksaa 
vastaan, suostuvat molemmat osapuolet 
siihen, että nämä valitukset esitetään kan¬ 
sainväliselle tutkimuskomissiolle, jonka 
tehtävänä on tutkia kaikki taloudellisia 
ja henkilökohtaisia vahinkoja sekä muita 
terroristisia tekoja koskevat valitukset. 

Saksa ja Puola sitoutuvat hyvittämään 
kaikki vuodesta 1918 lähtien mahdolli¬ 
sesti tapahtuneet molemminpuolisten vä¬ 
hemmistöjen taloudelliset ja muut vahin¬ 
goittamiset, peruuttamaan kaikki omai¬ 
suuden riistämiset tai suorittamaan näistä 
ja muista taloudelliseen elämään puuttu¬ 
misista asianomaisille täyden korvauksen. 

14. Jottei Puolaan jäävillä saksalaisilla ja 
Saksaan jäävillä puolalaisilla olisi kan¬ 
sainvälisen oikeuden puutteen tunnetta ja 
ennen kaikkea, jotta heille annettaisiin 
varmuus, ettei heitä voida pakottaa te¬ 
koihin tai palveluksiin, jotka eivät ole so¬ 
pusoinnussa heidän kansallistuntonsa 
kanssa, sopivat Puola ja Saksa siitä, että 
molemminpuolisten vähemmistöjen oikeu¬ 
det turvataan mitä laajimmilla ja sitovilla 
sopimuksilla, jotta näille vähemmistöille 
taattaisiin niiden kansallisten pyrintöjen 
säilyminen, vapaa kehittyminen ja vilje¬ 
leminen sekä erityisesti sallittaisiin heidän 
tätä tarkoitusta silmällä pitäen tarpeel- 

. liseksi katsomansa järjestäytyminen. Mo¬ 
lemmat osapuolet sitoutuvat siihen, ettei¬ 
vät ne ota vähemmistön jäseniä sotapal¬ 
velukseen. 

15. Jos näiden ehdotusten perusteella pääs¬ 
tään sovintoon, Saksa ja Puola ovat val¬ 
miit heti määräämään ja toteuttamaan 
sotavoimiensa demobilisoimisen. 

16. Muista yllämainittujen sopimusten joudut¬ 
tamiseksi tarpeellisista toimenpiteistä so¬ 
pivat Saksa ja Puola yhdessä. 

16. Varsovan radioaseman ilmoitus elokuun 31 päivänä 1939 klo 23. 


Saksan virallinen kommunikean tänään ta¬ 
pahtunut julkaiseminen osoittaa selvästi Sak¬ 
san politiikan päämäärät ja tarkoitukset. Se 
näyttää toteen Saksan avoimet hyökkäysai- 
keet Puolaa vastaan. Edellytykset, joiden valli¬ 
tessa Kolmas Valtakunta on valmis neuvottele¬ 
maan Puolan kanssa, ovat seuraavat: Danzig 
palautetaan heti Saksan valtakunnan yhtey¬ 
teen. Pommerellenissä sekä Brombergin ja 
Graudenzin kaupungeissa toimitetaan kansan¬ 
äänestys, jonka yhteydessä kaikki ne saksa¬ 
laiset, jotka jostakin syystä vm 1918 jälkeen 
ovat muuttaneet sieltä pois, pitäisi päästä ta¬ 
kaisin. Puolalainen sotaväki ja poliisit evaku¬ 
oidaan Pommerellenistä. Englannin, Ranskan, 
Italian ja Neuvostoliiton järjestysvalta ottaa 
käsiinsä vallan. 12 kuukauden kuluttua tapah¬ 
tuu kansanäänestys. Kansanäänestys käsittää 
myös Helan niemimaan. Gdynia on puolalai- 


(Käännös) 

sena kaupunkina jätetty sen ulkopuolelle. 
Riippumatta kansanäänestyksen tuloksesta ra¬ 
kennetaan kilometrin levyinen eksterritoriaali- 
nen tie . . . 

Saksan tietotoimisto ilmoittaa, että näiden 
edellytysten hyväksymisen määräaika on ei¬ 
len mennyt umpeen. Saksa on turhaan odotta¬ 
nut Puolan valtuutetun saapumista. Vastauk¬ 
sena olivat Puolan hallituksen sotilaalliset toi¬ 
menpiteet. 

Mitkään sanat eivät enää voi peittää uusien 
hunnien hyökkäyssuunnitelmia. Saksa pyrkii 
Euroopan herruuteen ja pyyhkii ennen näke¬ 
mättömän kyynillisesti pois kansojen oikeudet. 
Tämä häpeämätön ehdotus osoittaa selvästi, 
miten välttämättömiä Puolan hallituksen soti¬ 
laalliset toimenpiteet ovat olleet. 


17. Johtajan puhe Saksan valtiopäivillä syyskuun 1 päivänä 1939. 

Edusmiehet, Saksan valtiopäivämiehet! 


Jo kuukausimäärin olemme kärsineet erään 
probleemin kiusasta, i,onka Versaillesin, sanelu 
kerran sälytti meidän osaksemme ja joka nyt¬ 
temmin, tultuaan aivan mahdottomaksi, on 
käynyt meille sietämättömäksi. 

Danzig oli ja on saksalainen kaupunki! 

Käytävä oli ja on saksalainen! 

Kaikkien näiden alueiden on kulttuuristaan 
kiittäminen yksinomaan Saksan kansaa, jota 
ilman näillä itäisillä alueilla vallitsisi mitä syvin 
barbarismi. 

Danzig erotettiin meistä! Käytävän anasti 
Puola! Siellä elävää saksalaista vähemmistöä 
on pahoinpidelty mitä tuskallisimmalla tavalla! 
Yli yhden miljoonan saksalaisen oli jo vuosina 
1919—1920 jätettävä kotinsa! 

Niinkuin aina, niin olen minä täälläkin rau¬ 
hallisin olojen tarkistusehdotuksin koettanut 
saada aikaan muutoksen sietämättömiin olo¬ 
suhteisiin. On valhe, kun maailmassa väite¬ 
tään, että me koettaisimme saada kaikki tar¬ 
kistuksemme läpi painostamalla. Viidentoista 
vuoden ajan, ennen kansallissosialismin val- 
taanpääsemistä, oli olemassa mahdollisuus tar¬ 
kistusten toimittamiseen rauhanomaisten neu¬ 
vottelujen avulla. Sitä ei tehty! Jokaisessa eri¬ 
koistapauksessa olen minä sittemmin oma-alot- 
teisesti, en vain yhden kerran vaan monen mon¬ 
ta kertaa, tehnyt ehdotuksia sietämättömien 


olosuhteiden korjaamiseksi. Kaikki nämä eh¬ 
dotukset on., niinkuin tiedätte, evätty. MItyoti 
ei tarvitse luetella niitä yksitellen: ehdotukset 
varustusten vähentämisestä, vieläpä, mikäli se 
olisi välttämätöntä, varustusten poistamisesta, 
ehdotukset sodankäynnin rajoittamisesta, eh¬ 
dotukset minun mielestäni kansanvälisen oikeu¬ 
den puitteisiin vaikeasti sovitettavissa olevien 
nykyaikaisten sodankäyntimenetelmien käyt¬ 
tämättä jättämisestä. Te tunnette ne ehdotuk¬ 
set, jotka minä tein Saksan suverenisuuden pa¬ 
lauttamisen välttämättömyydestä Saksan val¬ 
takunnan alueilla, loppumattomat yritykset, 
joita minä tein Itävallan probleemin ja sittem¬ 
min Sudeettimaan, Böömin ja Määrinproblee- 
mien rauhanomaiseksi ratkaisemiseksi. Se oli 
kaikki turhaa. 

Mutta yksi on mahdotonta: vaatia, että sie¬ 
tämättömät olosuhteet on korjattava rauhallis¬ 
ta tietä — ja sitten johdonmukaisesti kieltäy¬ 
tyä rauhanomaisesta tarkistuksesta! 

On myöskin mahdotonta väittää, että se, 
joka tällaisessa tilanteessa itse suorittaa tar¬ 
kistuksen, rikkoisi jotakin lakia vastaan. Ver¬ 
saillesin sanelu ei meille saksalaisille ole mi¬ 
kään laki! Ei käy laatuun, että joltakin kiriste¬ 
tään allekirjoitus kohotetuin pistoolein ja uh¬ 
kauksin miljoonien ihmisten nälkään tappami¬ 
sesta ja että sitten julistetaan tällä kiristetyllä 
allekirjoituksella varustettu asiakirja juhlalli¬ 
seksi laiksi. 

Minä olen myöskin Danzigin ja käytävän ky¬ 
symyksissä koettanut rauhanomaisin ehdotuk¬ 
sin keskustelujen tietä selvittää kiistan. On 
selvää, että se täytyi selvittää! On ymmärret¬ 
tävää, että tuon ratkaisun määräaika ehkä ei 
kiinnosta länsivaltoja. Mutta meille tuo määrä¬ 
aika ei ole samantekevä! Ja ennen kaikkea 
se ei ollut eikä voinut olla samantekevä kärsi¬ 
ville uhreille. 

Olen keskusteluissa puolalaisten valtiomies¬ 
ten kanssa pohtinut niitä ajatuksia, jotka Te 
saitte tietoonne viime valtiopäiväpuheestani. 
Kukaan ei voi väittää, että tämä olisi ollut so¬ 
pimatonta menettelyä tai vieläpä sopimatonta 
painostusta. Minä olen sittemmin antanut täs- 
mällistyttää Saksan ehdotukset, ja minun on 
vielä kerran toistettava, ettei ole lojaalimpia ja 
kohtuullisempia ehdotuksia kuin minun esittä¬ 
mäni. Ja minä tahdon nyt sanoa maailmalle: 
vain minulla ylimalkaan on ollut mahdolli¬ 
suuksia tuollaisten ehdotusten tekemiseen! 
Sillä minä tiedän aivan tarkoin, että minä ne 
esittäessäni olen tehnyt vastoin miljoonien sak¬ 
salaisten käsitystä. Nämäkin ehdotukset on 
evätty! Eikä siinä kyllin! Niihin vastattiin: liike¬ 
kannallepanolla, voimistetulla terrorilla, näiden 
alueiden saksalaisten asukkaitten kiristetyllä 
painostamisella ja hitaalla Danzigin vapaa- 
kaupunkiin kohdistuneella taloudellisella, po¬ 
liittisella ja viimeisinä viikkoina lopulta myös 
sotilaallisella ja lii ken netekni I lisel lä kuristus- 
taistelulla. Puola on päästänyt valloilleen tais¬ 
telun Danzigin vapaakaupunkia vastaan! Se 
ei myöskään ollut valmis ratkaisemaan käytä- 
väkysymystä jollakin kohtuullisella ja molem¬ 
pien eduille oikeutta tekevällä tavalla! Ja vih¬ 
doin se ei ole ajatellutkaan täyttää velvolli¬ 
suuksiaan vähemmistöjä kohtaan. 

Minun on tässä todettava: Saksa on täyttä¬ 
nyt nämä velvoituksensa. Vähemmistöjä, jotka 
elävät Saksan valtakunnan alueella, ei vai¬ 
nota. Voiko joku ranskalainen nousta ja väit¬ 
tää, että Saarin alueella asuvia ranskalaisia 
painostetaan, kiusataan tai että heitä kohdel¬ 
laan oikeudettomasti! Kukaan ei voi tällaista 
väittää! 

Minä olen katsellut tätä kehitystä rauhalli¬ 
sesti neljän kuukauden ajan, en kuitenkaan il¬ 
man että olisin yhä uudelleen varoittanut. Vii¬ 
me aikoina minä olen tehostanut näitä varoi¬ 
tuksia. Minä olen jo kolme viikkoa sitten an¬ 
tanut ilmoittaa Puolan lähettiläälle, että jos 
Puola vielä lähettäisi uhkavaatimuksia Danzi- 
gille, jos se ryhtyisi enempiin sortotoimenpitei- 
siin saksalaisuutta vastaan tai jos se koettaisi 
tullipoliittisin toimenpitein tuhota Danzigin ta¬ 
loudellisesti, silloin ei Saksa enää voisi toimet¬ 
tomana tällaista menettelyä syrjästä seurata. 

En ole antanut syntyä mitään epäilystä siitä, 
että nykyhetken Saksaa ei tässä suhteessa voi¬ 
da verrata siihen Saksaan, joka oli ennen 
meitä. 


Toimenpiteitä saksalaisia vastaan on koe¬ 
tettu puolustella sillä selittelyllä, että he muka 
olisivat syyllistyneet provokatoihin. Minä en 
ymmärrä, minkälaista "provokatiota” ne nai¬ 
set ja lapset olisivat tehneet, joita on pahoin¬ 
pidelty ja raahattu pois kodeistaan, en liioin 
niiden "provokatiotekoja”, joita on kiusattu 
mitä eläimellisimmällä, sadistisimmalla tavalla 
ja lopuksi surmattu! 

Mutta yhden asian minä tiedän: ei ole 
olemassa ainoatakaan kunniantuntoista suur¬ 
valtaa, joka ajan pitkään rauhallisesti syrjästä 
seuraisi tuollaisia olosuhteita! Minä olen siitä¬ 
kin huolimatta tehnyt vielä viimeisen yrityksen! 
Vaikkakin minä sisimmästäni olin varma siitä, 
että Puolan hallitus — ehkä myöskin sen vuok¬ 
si, että se oli riippuvainen nyttemmin kahleista 
päästetystä, villistä sotamieslaumasta — ei to¬ 
sissaan tarkoittanut todelliseen yhteisymmär¬ 
rykseen pääsemistä, otin minä vastaan Eng¬ 
lannin hallituksen välitysehdotuksen. Englan¬ 
nin hallitus esitti siinä, ettei se itse kävisi neu¬ 
votteluja, vaan vakuutti aikaansaavansa vä¬ 
littömän kosketuksen Puolan ja Saksan halli¬ 
tusten kesken, jotta vielä kerran voitaisiin 
asioista keskustella. 

Minun on tässä todettava: minä olen suos¬ 
tunut tähän ehdotukseen! Minä olen tätä 
neuvottelua varten valmistanut perusteet, jotka 
Te tunnette! Ja sen jälkeen minä olen istu¬ 
nut hallitukseni kanssa kaksi täyttä päivää 
odottamassa, sopiiko Puolan hallitukselle nyt 
vihdoinkin lähettää täysivaltainen neuvottelija 
vai ei! 

Eilisiltaan mennessä se ei ollut lähettänyt 
mitään valtuutettua, vaan antoi lähettiläänsä 
ilmoittaa parhaillaan harkitsevansa, voisiko se, 
ja missä laajuudessa, suostua Englannin ehdo¬ 
tuksiin ja että se tulisi ilmoittamaan päätök¬ 
sensä Englannin hallitukselle. 

Herrat Edusmiehet! Jos Saksan valtakun¬ 
nalta ja sen valtionpäämieheltä voidaan vaa¬ 
tia jotakin tuollaista ja jos Saksan valtakunta 
ja sen valtionpäämies sitä sietäisivät, ei Sak¬ 
san kansa ansaitsisi muuta kuin poliittiselta 
näyttämöltä katoamisen! 

Rauhanrakkauttani ja loputonta pitkämieli¬ 
syyttäni ei pidä sekoittaa heikkouteen tai ker¬ 
rassaan raukkamaisuuteen! Sen vuoksi olen 
eilisiltana ilmoittanut Englannin hallitukselle, 
etten minä näissä olosuhteissa voi havaita 
Puolan hallituksen taholla enää mitään halua 
todella vakavaan keskusteluun meidän kans¬ 
samme. 

Nämä välitysyritykset ovat täten ajautuneet 
karille, koska sillä välin ensiksikin näihin väli- 
tysyrityksiin saatiin vastauksena Puolan sota¬ 
voimien yleinen liikekannallepano ja toiseksi 
uusia vakavia kauhuntekoja. Viimeyönä nämä 
tapahtumat ovat jälleen uusiintuneet. Kun jo 
aivan äskettäin voitiin yhtenä ainoana yönä 

todeta 21 rajaselkkaustapausta, oli niitä viime 
yönä jälleen 14, joukossa kolme sangen va¬ 
kavaa. 

Minä olenkin tämän vuoksi päättänyt puhua 
Puolan kanssa samaa kieltä, jota Puola jo 
kuukausimäärin on käyttänyt meitä kohtaan! 

Jos länsivaltojen valtiomiehet nyt selittä¬ 
vät tämän koskevan heidän etujaan, voin 
minä vain valittaa sellaista selitystä, mutta 
se ei sekuntiakaan saa minua horjumaan 
velvollisuuteni täyttämisessä. Minä olen juh¬ 
lallisesti vakuuttanut ja toistan sen, että me 
emme vaadi mitään länsivalloiita emmekä 
myöskään milloinkaan tule vaatimaan. Minä 
olen vakuuttanut, että Ranskan ja Saksan raja 
on lopullinen. Minä olen tarjonnut Englan¬ 
nille yhä uudelleen ystävyyttä, ja jos on .vält¬ 
tämätöntä, mitä läheisintä yhteistyötä. Mutta 
rakkautta ei voida vaatia vain toiselta osa¬ 
puolelta, sen täytyy saada toiselta vasta¬ 
kaikua. Saksalla ei ole valvottavanaan mi¬ 
tään etuja lännessä; länsivalli on samalla 
kaikkina aikoina oleva valtakunnan raja. 
Meillä ei tällä suunnalla myöskään ole mi¬ 
tään tulevaisuuden päämääriä eikä tämä val¬ 
takunnan asenne enää tule muuttumaan. 

Muut Euroopan valtiot ymmärtävät osaksi 
kantamme. Minun on tässä ennen kaikkea 
kiittäminen Italiaa, joka koko tämän ajan on 
tukenut meitä. Te ymmärtänette myöskin, et¬ 
temme tämän taistelun suorittamiseksi tahdo 
vedota vieraaseen apuun. Me ratkaisemme 
itse tämän tehtävämme! 

Puolueettomat maat ovat vakuuttaneet 
meille puolueettomuuttaan aivan niinkuin me¬ 
kin jo aikaisemmin olemme taanneet niiden 
puolueettomuuden. Tämä vakuutus on mei¬ 
dän kohdaltamme pyhää totta, ja niin kauan 
kuin muut eivät riko puolueettomuuslupaus- 
taan, otamme mekin sen mitä huolellisimmin 
huomioon. Sillä mitä me toivoisimme tai tah- 
toisimmekaan niiltä. 

Olen onnellinen voidessani Teille tältä pai¬ 
kalta ilmoittaa erikoisesta tapauksesta. Te tie¬ 
dätte, että Venäjää ja Saksaa hallitaan erilai¬ 
sin maailmankatsomuksin. Oli selvitettävä 
vain yksi asia: Saksa ei aio tehdä oppisuun¬ 
nastaan vientitavaraa, ja sinä hetkenä kun 
Neuvosto-Venäjä aikoo olla viemättä omaa 
oppisuuntaansa Saksaan, en minä puolestani 
•jde mitään aihetta, jonka vuoksi meidän olisi 
enää kertaakaan omaksuttava toistemme vas¬ 
tainen asenne. Me molemmat olemme selvillä 
siitä, että kansojemme välinen taistelu koituisi 
vain muiden hyväksi. Sen vuoksi me olemme 
päättäneet solmia sopimuksen, joka kaikiksi 
ajoiksi poistaa väliltämme väkivallan käytön 
ja joka velvoittaa meidät neuvottelemaan tois¬ 
temme kanssa tietyistä Eurooppaa koskevista 
kysymyksistä, tekee mahdolliseksi taloudelli¬ 
sen yhteistyön ja ennen kaikkea varmentaa 
sen, ettei näiden molempien suurten valtojen 


voimia käytetä toisiaan vastaan. Jokainen 
länsivaltojen yritys, joka tarkoittaa tämän 
uuden asiaintilan muuttamista, on osuva har¬ 
haan! Ja minä vakuutan: tämä poliittinen rat¬ 
kaisu merkitsee tulevaisuudelle suunnatonta 
käännekohtaa ja se on lopullinen. 

Uskon, että koko kansa tervehtii tätä poliit¬ 
tista askelta tyydytyksellä. Venäjä ja Saksa 
taistelivat maailmansodassa toisiaan vastaan 
ja ne molemmat myös loppujen lopuksi siitä 
eniten kärsivät. Toista kertaa tämä ei saa 
tapahtua eikä tapahdu! Hyökkäämättömyys- 
ja neuvotteluvelvollisuussopimus, joka jo alle¬ 
kirjoittamispäivänä tuli voimaan, on eilen rati¬ 
fioitu Moskovassa ja myöskin Berlinissä. Mos¬ 
kovassa tämän sopimuksen solmiamista terveh¬ 
dittiin aivan yhtä suurella ilolla kuin mitä Te 
teette. 

Puheen, jonka Neuvostoliiton uikoasiain- 
komissaari Molotow piti, voin minä sana sa¬ 
nalta allekirjoittaa. 

Päämäärämme ovat: 

Minä olen päättänyt ensiksikin ratkaista 
Danzigin kysymyksen ja toiseksi käytävän ky¬ 
symyksen sekä kolmanneksi huolehtia siitä, 
että Saksan suhteessa Puolaan tapahtuu kään¬ 
ne, joka takaa rauhallisen yhteiselämän! 

Samalla olen päättänyt taistella siksi, kunnes 
nykyinen Puolan hallitus on taipuvainen ai¬ 
kaansaamaan nämä muutokset tai että toinen 
Puolan hallitus on siihen valmis! 

Tahdon poistaa Saksan rajoilta epävarmuu¬ 
den, ainaisten kansalaissodan luontoisten olo¬ 
suhteiden ilmapiirin. 

Tahdon huolehtia siitä, että rauha itärajal¬ 
lamme. on samanlainen kuin muilla rajoil¬ 
lamme. 

Samalla olen päättänyt suorittaa välttä¬ 
mättömät toimenpiteet niin, etteivät ne ole sen 
vastaisia, mitä minä näillä valtiopäivillä, Her¬ 
rat Edusmiehet, esitän Teille ja samalla muulle 
maailmalle: 

Minä en tahdo taistella naisia ja lapsia vas¬ 
taan! Olen antanut ilmavoimilleni määräyk¬ 
sen, että ne hyökätessään rajoittuvat sotilaal¬ 
lisiin kohteisiin. Mutta jos vastustajamme luu¬ 
lee tästä saavansa erioikeuskirjan taistella 
päinvastaisin menetelmin, saa se vastauksen, 
jonka se tuntee nahoissaan! 

Myöskin Puolan säännölliset joukot ovat 
viime yönä ensimmäisen kerran ampuneet mei¬ 
dän omalla alueellamme. Tuleen on vastattu 
aamusta klo 5.45 lähtien. Ja tästä lähtien vas¬ 
tataan jokaiseen pommiin toisella pommilla! 

Sitä vastaan, joka taistelee myrkkyjen avul¬ 
la, taistelemme me myrkkykaasujen avulla. 
Joka ei itse noudata inhimillisen sodan sään¬ 
töjä, ei voi odottaa meiltä toisenlaista menet¬ 
telyä. 

Tulen käymään tätä taistelua, ketä vastaan 
sitä ikinä käynkin, siksi kunnes valtakunnan 
turvallisuus ja oikeudet on taattu! 

Olen nyt yli kuusi vuotta työskennellyt Sak¬ 
san sotavoimien uudelleenrakentamiseksi. Tä¬ 
hän mennessä on käytetty yli 90 miljaardia 
sotavoimamme uudelleenrakentamistyöhön. Se 
on tänään maailman parhaiten varustettu eikä 
sitä voi verratakaan v:n 1914 sotavoimaamme! 

Minun uskoni siihen on vankkumaton! 

Kun minä kutsuin tämän sotavoimani ko¬ 
koon ja kun minä vaadin Saksan kansalta 
uhreja — jos välttämätöntä on — kaiken uh¬ 
raamista, on minulla oikeus siihen, sillä myös¬ 
kin minä itse olen tänään aivan yhtä valmis 
kaikkiin henkilökohtaisiin uhrauksiin kuin mitä 
aina olen ollut. 

Minä en vaadi keneltäkään saksalaiselta 
mieheltä muuta kuin mitä minä itse yli neljän 
vuoden aikana kaiken aikaa olin valmis teke¬ 
mään! 

Saksalaisilla ei tule olemaan mitään puu¬ 
tetta, jota minä itse kohdastani en heti ottaisi 
kantaakseni! 

Minun koko elämäni kuuluu tästä hetkestä 
alkaen entistäänkin enemmän kansalleni! Minä 
en tahdo olla mitään muuta kuin Saksan valta¬ 
kunnan ensimmäinen sotilas! 

Sen vuoksi minä olen pukenut ylleni sen ase¬ 
takin, joka minulle itselleni on pyhin ja kallein. 
Minä otan sen yltäni vasta voiton jälkeen tai 
— minä en enää näe tuota päivää! 

Jos minulle tapahtuu jotakin tässä taiste¬ 
lussa, on minun ensimmäinen seuraajani puo¬ 
luetoveri Göring. 

Jos puoluetoveri Göringille tapahtuu jota¬ 
kin, on hänen seuraajansa puoluetoveri Hess. 

Te olette velvoitetut heitä kohtaan, kun he 
toimivat Johtajina, aivan yhtä sokeaan uskolli¬ 
suuteen ja kuuliaisuuteen kuin minua kohtaan! 

Sen varalta, että myöskin puoluetoveri Hes- 
sille tapahtuisi jotakin, määrään minä nyt lailla 
senaatin, jonka on keskuudestaan valittava 
arvokkain, so. urhoollisin! 

Kansallissosialistina ja saksalaisena sotilaa¬ 
na käyn minä tähän taisteluun vahvoin sydä¬ 
min! Minun koko elämäni on ollut vain yhtä¬ 
mittaista taistelua kansani, sen ylösnousemuk¬ 
sen, Saksan puolesta, ja tämän taistelun ainoa¬ 
na tunnuksena on ollut usko tähän kansaan! 

Yhtä sanaa minä en koskaan ole oppinut 
tuntemaan. Se on: antautuminen. 

Jos kuitenkin joku arvelee meidän käyvän 
kohti vaikeita aikoja, pyydän minä häntä 
muistamaan, että aikoinaan eräs preussilais- 
kuningas naurettavan pienine valtioineen ryh¬ 
tyi taisteluun erästä suurimmista liittoutumista 
vastaan ja kuitenkin peri voiton kolmessa 


kamppailussa, koska hän omisti sen uskovan, 
vahvan sydämen, jota myöskin me tänä ai¬ 
kana tarvitsemme. 

Muulle maailmalle minä taas vakuutan: vuo¬ 
den 1918 marraskuu ei enää koskaan tule 
toistumaan Saksan historiassa! 

Niinkuin minä itse olen valmis antamaan 
elämäni joka hetki kansalleni ja Saksalle, niin 
minä vaadin myös kaikkia muita tekemään! 

Se, joka luulee suoraan tai epäsuorasti voi¬ 
vansa asettua tätä kansallista käskyä vastaan, 
nujerretaan! 

Kavaltajilla ei ole meidän kanssamme mi¬ 
tään tekemistä! 

Me kaikki tunnustamme vanhan periaat¬ 
teemme: Ei ole lainkaan tärkeää, että me 
elämme, mutta on välttämätöntä, että kansam¬ 
me, että Saksa elää! 

Minä odotan Teiltä kansan sanansaattajina, 
että Te täytätte velvollisuutenne kaikilla niillä 
paikoilla, joihin Teidät on määrätty! 

Teidän täytyy olla vastarinnan lipunkan¬ 
tajia, maksakoon se mitä tahansa! Kukaan äl¬ 
köön ilmoittako minulle, että hänen piirissään, 
alueessaan, ryhmässään tai solussaan mieli¬ 
ala kertaakaan olisi huono! Te olette mieli¬ 
alan ylläpitäjiä, vastuunalaisia ylläpitäjiä! 
Minä vastaan Saksan kansan mielialasta, Te 
piirienne ja alueittenne! Kenelläkään ei ole 
oikeutta kieltäytyä tuosta vastuusta. Meiltä 
vaadittava uhri ei ole suurempi kuin se, jonka 
lukuisat sukupolvet ovat antaneet. Kaikki ne 
miehet, joiden on ennen meitä ollut käytävä 
Saksan puolesta katkerin ja vaikein tie, eivät 
ole tehneet mitään muuta kuin sen, mitä mei¬ 
dänkin on tehtävä; heidän uhrinsa ei ole ollut 
halv.empi, tuskattomampi eikä helpompi kuin 
se uhri, jota meillä vaaditaan. 

Minä odotan myöskin, että jokainen saksa¬ 
lainen nainen rautaiseen kuriin alistuen esi¬ 
kuvallisesti sopeutuu tähän suureen taisteluyh- 
teisöön! 

Saksan nuoriso taas ilman muuta tulee täyt¬ 
tämään palavin sydämin, mitä kansakunta, 
kansallissosialistinen valtio siltä odottaa ja 
vaatii! 

Kun me muodostamme tämän tiukasti yh¬ 
teen vannoutuneen, kaikkeen päättäväisen, 
kaikesta antautumisesta kieltäytyvän yhteisön, 
silloin on meidän tahtomme oleva jokaisen 
hädän herra! 

Minä lopetan sillä tunnustuksella, jonka 
minä lausuin julki aloittaessani taistelun val¬ 
lasta Saksassa. Silloin minä sanoin: 

Kun meidän tahtomme on niin vahva, ettei 
mikään hätä enää kykene sitä lannistamaan, 
silloin tulevat tahtomme ja saksalainen teräs 
myöskin murtamaan ja voittamaan hädän. 

Eläköön Saksa! 

18. Englannin lähettilään Saksan valtakunnan ulkoasiainministe¬ 
rille syyskuun 1 päivänä 1939 klo 21.30 antama nootti. 


Teidän Ylhäisyytenne, 

Hänen Majesteettinsa hallituksen ulkoasiain¬ 
ministerin määräyksestä on minulla kunnia il¬ 
moittaa seuraavaa. 

Tänään, varhaisina aamutunteina, Saksan 
valtakunnankansleri antoi Saksan sotavoimille 
käskyn, josta selvästi kävi ilmi, että hän aikoi 
hyökätä Puolaa vastaan. 

Yhdistetyn kuningaskunnan hallituksen ja 
Ranskan hallituksen saamien tietojen mukaan 
ovat Saksan joukot ylittäneet Puolan rajan ja 
hyökkäykset puolalaisia kaupunkeja vastaan 
ovat käynnissä. 

Näiden olosuhteiden vallitessa ovat Yhdis¬ 
tetyn kuningaskunnan ja Ranskan hallitukset 
sitä mieltä, että Saksan hallitus on tällä menet¬ 
telyllään luonut ne edellytykset (nimittäin hyök¬ 
käävän, Puolaa vastaan kohdistuvan väkival¬ 


(Käännös) 

Berlinissä syyskuun 1 p : nä 1939. 


lanteon, joka uhkaa sen riippumattomuutta), 
jotka Yhdistetyn kuningaskunnan ja Ranskan 
hallitusten taholta vaativat niiden omaksumien 
velvoitusten täyttämistä Puolan auttamiseksi. 

Minun tehtäväkseni on sen vuoksi annettu il¬ 
moittaa Teidän Ylhäisyydellenne, että Hänen 
Majesteettinsa hallitus Yhdistetyssä kuningas¬ 
kunnassa epäröimättä tulee täyttämään vel¬ 
voituksensa Puolaa kohtaan, ellei Saksan hal¬ 
litus ole valmis antamaan sellaista Yhdistetyn 
kuningaskunnan hallitusta tyydyttävää vakuu¬ 
tusta, että Saksan hallitus on keskeyttänyt 
kaikki hyökkäystoimet Puolaa vastaan ja on 
valmis viipymättä poistamaan joukkonsa Puo¬ 
lan alueelta. 

Käytän tilaisuutta . .. 

merk. Neville Henderson. 


19. Ranskan lähettilään Saksan valtakunnan ulkoasiainministerille 
syyskuun 1 päivänä 1939 klo 22 antama nootti. 


Teidän Ylhäisyytenne, 

Ranskan ulkoasiainministerin määräyksestä 
on minulla kunnia ilmoittaa seuraavaa: 

Tänään, varhaisina aamutunteina, Saksan 
valtakunnankansleri antoi Saksan sotavoimille 
käskyn, josta selvästi kävi ilmi, että hän aikoi 
hyökätä Puolaa vastaan. 

Ranskan hallituksen ja Yhdistetyn kuningas¬ 
kunnan hallituksen saamien tietojen mukaan 
ovat Saksan joukot ylittäneet Puolan rajan ja 
hyökkäykset puolalaisia kaupunkeja vastaan 
ovat käynnissä. 

Näiden olosuhteiden vallitessa ovat Ranskan 
ja Yhdistetyn kuningaskunnan hallitukset sitä 
mieltä, että Saksan hallitus on tällä menette¬ 
lyllään luonut ne edellytykset (nimittäin hyök¬ 
käävän, Puolaa vastaan kohdistuvan väkival¬ 


(Käännös) 

Berlinissä syyskuun 1 p : nä 1939. 


lanteon, joka uhkaa sen riippumattomuutta), 
jotka Ranskan ja Yhdistetyn kuningaskunnan 
hallitusten taholta vaativat niiden omaksumien 
velvoitusten täyttämistä Puolan auttamiseksi. 

Minun tehtäväkseni on sen vuoksi annettu 
ilmoittaa Teidän Ylhäisyydellenne, että Rans¬ 
kan hallitus epäröimättä tulee täyttämään vel¬ 
voituksensa Puolaa kohtaan, ellei Saksan hal¬ 
litus ole valmis antamaan sellaista Ranskan 
hallitusta tyydyttävää vakuutusta, että Saksan 
hallitus on keskeyttänyt kaikki hyökkäystoimet 
Puolaa vastaan ja on valmis viipymättä pois¬ 
tamaan joukkonsa Puolan alueelta. 

Käytän tilaisuutta . . . 

merk. Coulondre. 

20. Italian lähettilään Saksan ulkoasiainministeriölle aamupäivällä 
syyskuun 2 päivänä antama ilmoitus. 


Italian hallitus tiedoittaa, luonnollisesti jät¬ 
täen asian Johtajan ratkaistavaksi, että se 
vielä voisi saada Ranskan, Englannin ja Puo¬ 
lan suostumaan konferenssiin seuraavilla pe¬ 
rusteilla: 

1. On solmittava aselepo, jonka ajaksi ar¬ 
meijat jäävät niihin asemiin, missä ne nyt 
ovat; 


2. Konferenssi on kutsuttava koolle kahden 
tai kolmen päivän aikana; 

3. On saatava aikaan Puolan ja Saksan vä¬ 
lisen kiistan ratkaisu, mikä asioitten nykyisel¬ 
lään ollen varmaan olisi Saksalle edullista. 

Näihin ajatuksiin, jotka alunperin ovat läh¬ 
töisin Ducen taholta, yhtyy tänään erityisesti 
Ranska. 


21. Havasin toimiston tiedoitus syyskuun 2 päivänä 1939. 


Ranskan hallitukselle on, samoinkuin useille 
muillekin hallituksille esitetty Italian ehdotus 
Euroopassa vallitsevien vaikeuksien järjestämi- 


(Käännös) 

seksi. Neuvoteltuaan tästä ehdotuksesta on 
Ranskan hallitus antanut siihen myönteisen 
vastauksen. 


22. Ote Englannin ulkoasiainministerin selityksestä ylähuoneessa 
iltapäivällä syyskuun 2 päivänä 1939.* 


"... Siihen vaativaan sävyyn laadittuun sa- 
nomaan, joka eilisiltana toimitettiin Saksan hal¬ 
litukselle, ei vielä tähän mennessä ole tullut 
vastausta. 

On mahdollista, että tämä viivästys voi joh¬ 
tua Italian hallituksen tekemistä ehdotuksista, 
joiden mukaan olisi lopetettava vihollisuudet 
ja viipymättä kutsuttava koolle Suurbritannian, 


(Käännös) 

Ranskan, Puolan, Saksan ja Italian keskeinen 
konferenssi. 

Englannin hallitus ei kuitenkaan voi osallis¬ 
tua mihinkään konferenssiin hetkellä, jolloin 
joukot marssivat Puolaan, puolalaisia kaupun¬ 
keja pommitetaan ja Danzig on väkivalloin 
pakotettu toispuoliseen ratkaisuun . . ." 


*'Observerin' syyskuun 3 p : n 1939 numeron mukaan. Samanlaisen selityksen antoi Englannin pääministeri 
samaan aikaan alahuoneessa. r 


23. Englannin lähettilään syyskuun 3 päivänä 1939 klo 9 ulkoasiain¬ 
ministeriössä antama nootti. 


Teidän Ylhäisyytenne, 

Siinä tiedoituksessa, joka minulla oli kunnia 
antaa Teille syyskuun 1 päivänä, ilmoitin Teille 
Hänen Majesteettinsa ulkoasiainministerin 
määräyksestä, että Hänen Majesteettinsa hal¬ 
litus Yhdistetyssä kuningaskunnassa tulisi täyt¬ 
tämään Puolaa kohtaan omaksumansa velvoi¬ 
tukset ilman epäröintiä, ellei Saksan hallitus 


(Käännös) 
Syyskuun 3 pmä 1939. 


olisi valmis antamaan Hänen Majesteettinsa 
hallitukselle tyydyttäviä vakuutuksia siitä, että 
Saksan hallitus on.lopettanut kaikki hyökkäys- 
toimenpiteet Puolaa vastaan ja on valmis 
viipymättä poistamaan joukkonsa Puolan 
alueelta. 

Vaikka tämä ilmoitus tapahtui yli 24 tuntia 

sitten, ei siihen ole saapunut vastausta; sitä 
vastoin jatkettiin ja tehostettiin Saksan hyök¬ 
käyksiä Puolaa vastaan. Minulla on sen vuoksi 
kunnia ilmoittaa Teille, että ellei Saksan halli¬ 
tus klo 11 mennessä aamupäivällä Englannin 
kesäaikaa tänään, syyskuun 3 päivänä, anna 
ja toimita Hänen Majesteettinsa hallitukselle 


Lontooseen tyydyttävää vakuutusta yllämaini¬ 
tussa mielessä, niin tästä hetkestä laskien tulee 
vallitsemaan sotatila näiden molempien mai¬ 
den välillä. 

Käytän tilaisuutta . .. 

merk. Neville Henderson. 


24. Englannin ulkoasiainministerin nootti Saksan asiainhoitajalle 
Lontoossa syyskuun 3 päivänä 1939 klo 11.15. 


Herra Asiainhoitaja, 

Syyskuun 1 päivänä Hänen Majesteettinsa 
lähettiläs Berlinissä ilmoitti määräyksestäni si¬ 
käläiselle hallitukselle, että Hänen Majesteet¬ 
tinsa hallitus Yhdistetyssä kuningaskunnassa 
tulisi täyttämään Puolaa kohtaan omaksu¬ 
mansa velvoitukset ilman epäröintiä, ellei Sak¬ 
san hallitus olisi valmis antamaan Hänen Ma¬ 
jesteettinsa hallitukselle tyydyttäviä vakuutuk¬ 
sia siitä, että Saksan hallitus on lopettanut 
kaikki hyökkäystoimenpiteet Puolaa vastaan ja 
on valmis viipymättä poistamaan joukkonsa 
Puolan alueelta. 

Klo 9 tänä aamuna Hänen Majesteettinsa 
lähettiläs Berlinissä ilmoitti määräyksestäni 


(Käännös) 
Syyskuun 3 pmä 1939. 


Saksan hallitukselle siitä, että ellei Saksan hal¬ 
litus klo 11 mennessä aamupäivällä Englannin 
kesäaikaa tänään, syyskuun 3 päivänä, anna 
ja toimita Hänen Majesteettinsa hallitukselle 
Lontooseen tyydyttävää vakuutusta yllämai¬ 
nitussa mielessä, niin tästä hetkestä laskien 
tulee vallitsemaan sotatila näiden molempien 
maiden välillä. 

Koska tällaisia vakuutuksia ei ole saapunut, 
on minulla kunnia ilmoittaa Teille, että näiden 
molempien maiden välillä vallitsee sotatila täs¬ 
tä päivästä, syyskuun 3 päivästä, klo 11 lukien. 

Minulla on kunnia . . . 

merk. Halifax. 


25. Saksan ulkoasiainministerin Englannin lähettiläälle syyskuun 3 
päivänä 1939 klo 11.30 jättämä Saksan valtakunnanhallituksen me- 

morandumi. 


Saksan valtakunnanhallitus on vastaanotta¬ 
nut Englannin hallituksen syyskuun 3 päivänä 
1939 antaman uhkavaatimuksen. Sillä on kun¬ 
nia vastata siihen seuraavaa: 

1. Saksan valtakunnanhallitus ja Saksan 
kansa kieltäytyvät ottamasta vastaan, hy¬ 
väksymästä tai täyttämästä Englannin 
hallituksen esittämiä uhkavaatimuksia. 

2. Jo useita kuukausia on itärajallamme val¬ 
linnut todellinen sotatila. Versaillesin so¬ 
pimuksen ensin pirstottua Saksan evättiin 
sen jälkeen kaikilta Saksan hallituksilta 
kaikki rauhanomaiset järjestelyt. Myös 
kansallissosialistinen hallitus on vuodesta 
1933 lähtien yhä uudelleen koettanut rau¬ 
hallisten neuvottelujen tietä poistaa tä¬ 


män sopimuksen pahimmat väkivaltaisuu¬ 
det ja oikeudenloukkaukset. Englannin 
hallitus on ollut ensimmäisiä, jotka taipu¬ 
mattomalla suhtautumisellaan tekivät 
mahdottomiksi kaikki käytännölliset tar¬ 
kistukset. Ilman Englannin hallituksen vä¬ 
liintuloa olisi — siitä ovat Saksan valta- 
kunnanhallitus ja Saksan kansa varmat 
— Saksan ja Puolan kesken varmasti löy¬ 
detty järkevä ja molemmille osapuolille 
oikeudenmukainen ratkaisu. Mutta Sak¬ 
salla ei ollut aikomusta eikä se vaatinut, 
että Puola hävitettäisiin. Valtakunta vaati 
ainoastaan niiden Versaillesin sopimuk¬ 
sen artiklojen tarkistusta, jotka kaikkien 
kansojen kaukonäköiset valtiomiehet jo 
tätä sanelua laadittaessa olivat leiman- 

neet niin suurelle kansakunnalle kuin 
myös kaikille Itä-Euroopan poliittisille ja 
taloudellisille eduille ajan mittaan sietä¬ 
mättömiksi ja siten mahdottomiksi. Myös 
englantilaiset valtiomiehet selittivät, että 
silloin Saksalle saneltu ratkaisu Itä-Euroo- 
passa tulisi muodostumaan myöhempien 
sotien aiheeksi. Tämän vaaran poistami¬ 
nen oli kaikkien Saksan valtakunnanhalli¬ 
tusten toive ja erityisesti uuden kansallis¬ 
sosialistisen kansanhallituksen aikomus. 
Se, että tämä rauhanomainen tarkistus 
ehkäistiin, on Englannin hallituspolitiikan 
syytä. 

3. Englannin hallitus on, ainutlaatuisena ta¬ 
pauksena historiassa, antanut Puolan val¬ 
tiolle täydet valtuudet kaikkiin Saksanvas- 
taisiin tekoihin, joihin tämä valtio ehkä 
aikoisi ryhtyä. Englannin hallitus takasi 
Puolan hallitukselle sotilaallisen apunsa 
sen varalta, että Saksa ryhtyisi puolus¬ 
tautumaan mitä hyvänsä provokatiota 
tai hyökkäystä vastaan. Sen turvin on 
Puolan terrori aikoinaan Saksalta riiste¬ 
tyillä alueilla eläviä saksalaisia vastaan 
saavuttanut sietämättömät muodot. Dan- 
zigin vapaakaupunkia kohdeltiin vastoin 
kaikkia lain määräyksiä oikeuden vastai¬ 
sesti, sitä uhattiin ensiksi taloudellisesti ja 
tullipoliittisesti turmiolla ja lopulta se saar¬ 
rettiin sotilaallisesti ja kuristettiin liikenne- 
teknillisesti. Kaikki nämä Englannin halli¬ 
tukselle tarkoin tutut rikkomukset Danzigin 
asemaa koskevaa lakiosastaan hyväk¬ 
syi Englanti ja sen Puolalle antama avoin 
valtakirja turvasi ne kaikki. Saksan valta- 
kunnanhallitus on, Puolan piinaaman ja 
epäinhimillisesti pahoinpitelemän saksa¬ 
laisen väestön kärsimysten järkyttämänä, 
kuitenkin sivusta seurannut näitä tapahtu¬ 
mia kärsivällisenä viiden kuukauden ajan 
ryhtymättä kertaakaan Puolaa vastaan 
vastaavanlaiseen hyökkäykseen. 

Saksan hallitus on vain varoittanut Puo¬ 
laa siitä, että nämä tapahtumat olisivat 
ajan mittaan sietämättömät ja että se on 
päättäväinen, ellei tälle väestölle tarjou¬ 
tuisi muuta apua, ryhtymään itsepuolus¬ 
tukseen. Kaikki nämä tapahtumat tiesi 
Englannin hallitus aivan tarkoin. Sen 
olisi ollut helppo käyttää suurta vaikutus¬ 
valtaansa Varsovassa kehoittaakseen si¬ 
käläisiä vallanpitäjiä oikeudenmukaisuu¬ 
teen ja inhimillisyyteen sekä voimassa¬ 
olevien velvollisuuksiensa täyttämiseen. 
Englannin hallitus ei ole tehnyt tätä. Se 
on päinvastoin alinomaa korostaen vel¬ 
vollisuuttaan auttaa Puolaa kaikissa olo¬ 
suhteissa suorastaan yllyttänyt Puolan 
hallitusta jatkamaan rikollista, Euroopan 
rauhaa vaarantavaa toimintaansa. Eng¬ 
lannin hallitus on tässä hengessä torjunut 


Mussolinin ehdotuksen — joka yhä vielä 
olisi voinut pelastaa Euroopan rauhan — 
vaikka Saksan valtakunnanhallitus puo¬ 
lestaan oli selittänyt olevansa valmis, 
suostumaan siihen. Englannin hallitus 
kantaa sen vuoksi vastuun kaikesta siitä 
onnettomuudesta ja kaikista niistä kärsi¬ 
myksistä, jotka nyt ovat tulleet ja tulevat 
monien kansojen osaksi. 

4. Sen jälkeen kun Englannin tukeman Puo¬ 
lan hallituksen taipumattomuus oli tehnyt 
mahdottomaksi kaikki pyrkimykset rau¬ 
hanomaisen ratkaisun löytämiseen ja to¬ 
teuttamiseen, sen jälkeen kun jo kuu¬ 
kausimääriä valtakunnan itärajalla val¬ 
linneet kansalaissodan luontoiset olosuh¬ 
teet, joita vastaan Englannin hallituksella 
ei ollut mitään huomauttamista, vähitel¬ 
len olivat kehittyneet avoimiksi hyökkäyk¬ 
siksi Saksan valtakunnan alueelle, on 
Saksan valtakunnanhallitus päättänyt lo¬ 
pettaa tämän jatkuvan ja suurvallalle sie¬ 
tämättömän, lähinnä Saksan kansan ul¬ 
konaiseen ja vihdoin myös sisäiseen rau¬ 
haan kohdistuvan sietämättömän uhan 
niillä keinoilla, jotka demokraattisten val¬ 
tojen hallitusten käytännössä sabotoitua 
kaikki muut tarkistusmahdollisuudet, vielä 
ovat käytettävissä Saksan valtakunnan 
rauhan, turvallisuuden ja kunnian puolus¬ 
tamiseksi. Saksan hallitus on vastannut 
viimeisiin valtakunnan aluetta uhkaaviin 
puolalaisten hyökkäyksiin samoin toimen¬ 
pitein. Saksan valtakunnanhallitus ei aio 
joidenkin Englannin aikomusten tai vel¬ 
voitusten vuoksi kärsiä itärajallaan olo¬ 
suhteita, jotka vastaavat Englannin suo¬ 
jeluksessa olevassa Palestiinassa vallitse- 

. via oloja. Mutta ennen kaikkea Saksan 
kansa ei aio antaa puolalaisten pahoin¬ 
pidellä itseään. 

5. Saksan valtakunnanhallitus torjuu sen 
vuoksi yritykset uhkavaatimuksin pakot¬ 
taa Saksa kutsumaan takaisin valtakun¬ 
nan suojaksi aseisiin käyneet sotavoimat 
ja siten uudelleen suostumaan entiseen 
levottomuuteen ja entiseen vääryyteen. 
Uhkaus, että muussa tapauksessa ryhdy¬ 
tään sotaan Saksaa vastaan, vastaa lu¬ 
kuisten englantilaisten poliitikkojen jo 
vuosia sitten julistamaa aikomusta. Sak¬ 
san valtakunnanhallitus ja Saksan kansa 
ovat lukemattomia kertoja vakuuttaneet 
Englannin kansalle, miten suuresti ne toi¬ 
voisivat yhteisymmärrystä, vieläpä mitä 
läheisintä ystävyyttä Englannin kanssa. 
Kun Englannin hallitus on tähän men¬ 
nessä aina torjunut nämä tarjoukset ja 
nyttemmin vastannut avoimella sodan 
uhkauksella, ei Saksan kansa eikä sen 
hallitus ole syypää siihen, vaan yksin¬ 
omaan Englannin hallitus, eli ne miehet, 
jotka jo vuosikausia ovat saarnanneet 

Saksan kansan tuhoamista ja hävittä¬ 
mistä maan pinnalta. Saksan kansa ja 
sen hallitus eivät Suurbritannian tavoin 
aio hallita maailmaa, mutta ne ovat päät¬ 
täväisesti valmiit puolustamaan omaa va¬ 
pauttaan, riippumattomuuttaan ja ennen 
kaikkea elämäänsä. Me toteamme herra 
King-Hallin Englannin hallituksen toi¬ 


mesta meille ilmoittamat aikomukset tu¬ 
hota Saksan kansa vielä perusteellisem¬ 
min kuin Versaillesin sopimuksella ja tu¬ 
lemme sen tähden vastaamaan jokai¬ 
seen Englannin hyökkäykseen samoin 
asein ja samassa muodossa. 

Berlinissä syyskuun 3 päivänä 1939. 


26. Ranskan lähettilään Saksan ulkoasiainministerille syyskuun 3 
päivänä 1939 klo 12.30 antama nootti. 


Teidän Ylhäisyytenne, 

Koska en syyskuun 3 päivänä klo 12 päi¬ 
vällä ole saanut Saksan valtakunnanhallituksen 
tyydyttävää vastausta siihen kirjeeseen, jon¬ 
ka annoin Teille syyskuun 1 päivänä klo 22, 
on minulla kunnia ilmoittaa Teille hallitukseni 
määräyksestä seuraavaa: 

Ranskan tasavallan hallitus pitää velvolli¬ 
suutenaan viimeisen kerran muistuttaa siitä 
raskaasta vastuusta, jonka Saksan valtakun¬ 
nanhallitus otti kantaakseen aloittamalla vi¬ 
hollisuudet Puolaa vastaan ilman sodanjulis¬ 
tusta ja sillä, että se ei noudattanut Ranskan 
tasavallan ja Englannin Majesteetin hallitus¬ 
ten ehdotusta, että se luopuisi kaikista hyök- 


(Käännös) 

Berlinissä syyskuun 3 pmä 1939. 


käystoimenpiteistä Puolaa vastaan ja selittäisi 
olevansa valmis viipymättä poistamaan jouk¬ 
konsa Puolan alueelta. 

Tasavallan hallituksella on sen vuoksi kun¬ 
nia ilmoittaa Saksan valtakunnanhallitukselle, 
että se pitää velvollisuutenaan tästä päivästä, 
syyskuun 3 päivästä, klo 17 lähtien täyttää ne 
sopimukseen pohjautuvat sitoumuksensa, jotka 
Ranska on Puolaa kohtaan omaksunut ja jotka 
Saksan hallitus tuntee. 

Vastaanottakaa. 

merk. Coulondre 

